**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; MJERENJE; PODATCI, STATISTIKA I VJEROJATNOST | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | BROJ 6, obrada | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ A. 1. 2 Uspoređuje prirodne brojeve do 20 i nulu.**  - određuje odnos među brojevima riječima: *veći – manji - jednak*  - uspoređuje brojeve matematičkim znakovima >, < i =  **MAT OŠ A. 1. 4 Zbraja i oduzima u skupu brojeva do 20.**  - zbraja i oduzima brojeve do 20  **MAT OŠ D. 1. 2 Služi se hrvatskim novcem u jediničnoj vrijednosti kune u skupu brojeva do 20.**  - prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna  - uspoređuje vrijednosti kovanica i novčanica te računa s novcem u skupu brojeva do 20  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Odbojkaški tim**  **Ishod aktivnosti:** broji u skupu brojeva do 20; prebrojava članove skupa.  **Opis aktivnosti:**  Učenici promatraju ilustraciju u udžbeniku na str. 8. Učiteljica/učitelj postavlja komunikacijsku situaciju: Što je prikazano na slici? Znate li koliko odbojkaški tim ima igrača? Koliko igrača je prikazano u jednom timu? Koliko igrača nedostaje u timu? Koji brojevi su prikazani u timu? Koji broj nedostaje? Znate li u kojem je još sportu 6 igrača u jednoj ekipi?  **2. Oblikujemo i pišemo broj 6**  **Ishod aktivnosti:** broji u skupu brojeva do 20; povezuje količinu i broj; prikazuje brojeve do 20 na različite  načine; čita i zapisuje brojeve do 20 i nulu brojkama i riječima; određuje skup prema nekome svojstvu; prebrojava članove skupa.  **Opis aktivnosti:**  Učenici promatraju brojevnu crtu na str. 8. Učiteljica/učitelj pitanjima usmjerava pažnju učenika: Što je prikazano na brojevnoj crti? Koji broj moramo dodati broju 5 da bismo dobili broj 6?  U praznom prostoru na ploči učiteljica/učitelj pokazuje učenicima kako se piše broj 6. Učenici pišu prstom po klupi ili u zraku. Prema vlastitom odabiru odlaze na radna mjesta gdje se nalaze pijesak, vuna, čačkalice, plastelin i kamenčići te oblikuju broj 6.  Nakon toga učiteljica/učitelj pokazuje pisanje broja 6 u pravokutnik na ploči te pisanje broja šest riječima, a učenici prepisuju s ploče i pišu cijeli red broja 6 u svoje bilježnice. Crtaju skup od 6 članova.  **3. Skupovi kovanica**  **Ishod aktivnosti:** broji u skupu brojeva do 20; povezuje količinu i broj; prebrojava članove skupa; prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna; zbraja i oduzima brojeve do 20.  **Opis aktivnosti:**  Učiteljica/učitelj postavlja komunikacijsku situaciju: Ana je došla u trgovinu i trebala je kupiti mlijeko koje košta 6 kuna. Imala je samo kovanice. Kojim kovanicama može platiti mlijeko? Postoji li kovanica od 6 kuna? Kako s kovanicama od jedne i dvije kune može platiti mlijeko? U koliko različitih kombinacija može platiti? Učenici u paru u svojim bilježnicama crtaju različite kombinacije skupova kovanica od jedne i dvije kune, tako da je u svakom skupu zbroj 6.  **4. Uspoređujemo brojeve**  **Ishod aktivnosti:** broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; prebrojava članove skupa; određuje odnos među brojevima riječima: veći – manji – jednak; uspoređuje brojeve matematičkim znakovima >, < i =.  **Opis aktivnosti:**  Učiteljica/učitelj na ploču stavlja brojeve od 3 do 5. Postavlja komunikacijsku situaciju: Neka ustanu svi učenici čije ime sadrži manje od 6 glasova. Stanite ispred odgovarajućeg broja na ploči, ovisno o tome koliko vaše ime sadrži glasova. Usporedite brojeve 3, 4 i 5 s brojem 6. Kakav je broj 3 u odnosu na 6? Kakav je broj 4? Kakav je broj 5? Koji su još brojevi manji od broja 6? Učenici zapisuju uspoređivanje s brojem 6 na ploču. | [Broj6](https://hr.izzi.digital/DOS/104/356.html)  **Objekt** [Zaigrajmo igru](https://hr.izzi.digital/DOS/104/356.html#block-24180)  **Objekt** [Slagalica](https://hr.izzi.digital/DOS/104/356.html#block-24212)  **Objekt** [Dovrši brojevnu crtu](https://hr.izzi.digital/DOS/104/356.html#block-24220)  **Objekt** [Kune](https://hr.izzi.digital/DOS/104/356.html#block-24218)  **Objekt** [Spoji parove](https://hr.izzi.digital/DOS/104/356.html#block-24231)  **Objekt** [Vrijeme je za kviz](https://hr.izzi.digital/DOS/104/356.html#block-24227) | OŠ HJ – A. 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 7 - Prepoznaje glasovnu strukturu riječi, izvodi glasovnu analizu i sintezu; A. 1. 3 - Povezuje glasove i slova u slogove i cjelovitu riječ; A. 1. 5 - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 3. – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  POD – C. 1. 3. – Upoznaje funkciju novca. |