**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | MJERENJE; ALGEBRA I FUNKCIJE; PODATCI, STATISTIKA I VJEROJATNOST | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | VIŠE, MANJE, JEDNAKO, obrada | | |
| **ISHODI:** | **MAT OŠ D. 1. 1 Učenik analizira i uspoređuje objekte iz okoline prema mjerivom svojstvu.**  - prepoznaje odnose među predmetima: dulji – kraći – jednako dug, veći – manji – jednak  - određuje najdulji, najkraći, najveći, najmanji objekt  **MAT OŠ B. 1. 2 Učenik prepoznaje uzorak i nastavlja niz.**  - uočava uzorak nizanja  - objašnjava pravilnost nizanja  - objašnjava kriterije nizanja  - niže po zadanom kriteriju  **MAT OŠ E. 1. 1 Učenik se služi podacima i prikazuje ih piktogramima i jednostavnim tablicama.**  - određuje skup prema nekome svojstvu  - prikazuje iste matematičke pojmove na različite načine (crtež, skup) | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Kuglanje**  **Ishod aktivnosti:** učenik određuje odnos među količinama riječima: više – manje – jednako.  **Opis aktivnosti:**  Učiteljica/učitelj donosi u školu dvije skupine od 9 čunjeva. Postavlja situaciju kao na slici u udžbeniku na str.16. Proziva jednu djevojčicu i jednog dječaka koji kuglom gađaju čunjeve.  Učiteljica/učitelj potiče komunikacijsku situaciju: Tko je pobjednik u ovoj igri? Koliko je bilo čunjeva u svakom skupu? Koliko čunjeva nije srušila djevojčica, a koliko dječak? Tko je srušio više čunjeva, a tko manje?  **2. Usporedimo**  **Ishod aktivnosti:** učenik određuje odnos među količinama riječima: više – manje – jednako, prebrojava članove skupa, uspoređuje skupove.  **Opis aktivnosti:**  Učenici promatraju primjere u udžbeniku na str. 16. Uspoređuju količinu čunjeva i loptica. Čega ima više, a čega manje? Što će se dogoditi ako jednu zelenu lopticu stavimo u skup narančastih loptica? Koliko će loptica sada biti u svakom skupu?  **3. Nacrtaj i pridruži odgovarajuću riječ**  **Ishod aktivnosti:** učenik određuje odnos među količinama riječima: više – manje – jednako; broji u skupu brojeva do 20; određuje skup prema nekome svojstvu; prebrojava članove skupa; uspoređuje skupove.  **Opis aktivnosti:**  Učiteljica/učitelj crta na ploču skup od 4 plave bojice i skup od 2 žute bojice. Učenici crtaju u bilježnice. Uspoređuju skupove, povezuju članove jednog skupa s članovima drugog skupa te tako uočavaju gdje je više odnosno manje članova. Dobivaju listiće s natpisima VIŠE, MANJE, JEDNAKO te ih lijepe ispod odgovarajućeg skupa. Što ste zalijepili ispod skupa od 4 plave bojice, a što ispod skupa od 2 žute bojice?  Nakon toga učiteljica/učitelj pita učenike: Možemo li nacrtati 4 plave i 2 žute bojice u 2 skupa tako da ih u svakom bude jednako mnogo? Kako?  Učiteljica/učitelj crta na ploču, a učenici u bilježnicu jedan skup od 3 plave bojice i jedan skup od 2 žute i 1 plave bojice. Koju riječ ćemo pridružiti ovim skupovima?  **4. Igramo se u paru**  **Ishod aktivnosti:** učenik određuje odnos među količinama riječima: više – manje – jednako, broji u skupu brojeva do 20, određuje skup prema nekome svojstvu, prebrojava članove skupa, uspoređuje skupove.  **Opis aktivnosti:**  Rad u paru. Učenici otvaraju pernice, svaki od njih iz pernice izvadi iste predmete koje razvrstavaju u skupove te ih uspoređuju. Učiteljica/učitelj proziva nekoliko parova koji na glas govore tko ima više, manje odnosno jednako olovaka, šiljila, ravnala i dr.  npr. Maja ima više bojica. Ivan ima manje bojica. Maja ima jednako olovaka kao i Ivan. | [**Više – manje – jednako**](više%20–%20manje%20–%20jednako.)  **Objekt** [Više – manje oko tebe](https://hr.izzi.digital/DOS/104/343.html#block-5106)  **Objekt** [Vozila s više i manje kotača](https://hr.izzi.digital/DOS/104/343.html#block-9432)  **Objekt** [Igra](https://hr.izzi.digital/DOS/104/343.html#block-7383)  **Objekt** [Razmisli](https://hr.izzi.digital/DOS/104/343.html#block-91002) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavlja- nje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatraži- ti i ponuditi pomoć. |