**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; PODATCI, STATISTIKA I VJEROJATNOST | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | ZBRAJANJE I ODUZIMANJE DO 8, obrada | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ A. 1. 2 Uspoređuje prirodne brojeve do 20 i nulu.**  - određuje odnos među brojevima riječima: *veći – manji - jednak*  - uspoređuje brojeve matematičkim znakovima >, < i =  **MAT OŠ A. 1. 3 Koristi se rednim brojevima do 20.**  - čita i zapisuje redne brojeve  - uočava redoslijed i određuje ga rednim brojem  - razlikuje glavne i redne brojeve  **MAT OŠ A. 1. 4 Zbraja i oduzima u skupu brojeva do 20.**  - zbraja i oduzima brojeve do 20  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Formiranje skupina**  **Ishod aktivnosti:** zbraja i oduzima brojeve do 20.  **Opis aktivnosti:**  Klupe su složene u pet skupina. U svakoj skupini se nalazi papir s jednim brojem od 1 do 5. Učenici izvlače  zadatak zbrajanja ili oduzimanja do 10. Rješenje zadatka određuje kojoj će se skupini pridružiti.  **2. Smišljanje matematičkih priča**  **Ishod aktivnosti:** zbraja i oduzima brojeve do 20; računske operacije zapisuje matematičkim zapisom; čita i  zapisuje redne brojeve; uočava redoslijed i određuje ga rednim brojem; razlikuje glavne i redne brojeve.  **Opis aktivnosti:**  Zadatak svake skupine je smisliti dvije matematičke priče u kojoj će koristiti zbrajanje do 10 i dvije matematičke priče s oduzimanjem do 10. Kada smisle priče, prosljeđuju zadatke susjednoj skupini koja ih rješava. Rješenje zadatka moraju prikazati i na brojevnoj crti. Na ploči se nalaze prazni okviri u koje skupine stavljaju papire sa svojim rješenjima. Kada donesu papir s rješenjem, pored njega pišu redni broj ovisno o tome koji su po redu riješili. Skupina koja prva riješi napisat će 1., zatim sljedeća 2. i tako dalje.  **3. Kupovina**  **Ishod aktivnosti:** zbraja i oduzima brojeve do 20; prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna; uspoređuje vrijednosti kovanica i novčanica te računa s novcem u skupu brojeva do 20.  **Opis aktivnosti:**  Učenici su kod kuće izradili više kovanica od jedne, dvije i pet kuna te novčanice od 10 kuna. Donijeli su nekoliko blagajni i igraju se trgovine. Kraj blagajne poslože predmete koje prodaju. Većina učenika su kupci, a nekoliko je trgovaca odnosno blagajnika. Povremeno mijenjaju uloge.  **4. Razmišljamo i rješavamo**  **Ishod aktivnosti:** broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; prebrojava članove skupa; zbraja i oduzima brojeve do 20; određuje odnos među brojevima riječima: veći – manji – jednak; uspoređuje brojeve matematičkim znakovima >, < i =.  **Opis aktivnosti:**  Učenici rješavaju odabrane zadatke u udžbeniku na str. 11., 12., 16., 17., 21., 22., 26., 27. i 31. | Mogu se provesti preostale aktivnosti i riješiti digitalni zadatci iz nastavnih jedinica: [Broj 6](https://hr.izzi.digital/DOS/104/356.html), [Broj 7](https://hr.izzi.digital/DOS/104/357.html), [Broj 8](https://hr.izzi.digital/DOS/104/358.html), [Broj 9](https://hr.izzi.digital/DOS/104/359.html), [Broj 10](https://hr.izzi.digital/DOS/104/360.html) te  [Broj 6 − zbrajanje i oduzimanje do 6](https://hr.izzi.digital/DOS/104/368.html),  [Broj 7 − zbrajanje i oduzimanje do 7](https://hr.izzi.digital/DOS/104/369.html), [Broj 8 − zbrajanje i oduzimanje do 8](https://hr.izzi.digital/DOS/104/370.html), [Broj 9 − zbrajanje i oduzimanje do 9](https://hr.izzi.digital/DOS/104/371.html), [Broj 10 − zbrajanje i oduzimanje do 10](https://hr.izzi.digital/DOS/104/372.html)  i [Redni brojevi do 10](https://hr.izzi.digital/DOS/104/1560.html). | OŠ HJ – A. 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 5 - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 3. – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  POD – C. 1. 3. – Upoznaje funkciju novca. |