**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI | | |
| **TEMA:** | PROLJEĆE NAS BOJAMA VESELI, ČUVATI PRIRODU SVE JE ŠTO ŽELI | | |
| **NASTAVNI SADRŽAJ:** | ZBRAJANJE (10 + 6), obrada | | |
| **ISHODI:** | **MAT OŠ A.1.4. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom - imenuje članove u računskim operacijama  **MAT OŠ A.1.1. Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  - razlikuje jednoznamenkaste i dvoznamenkaste brojeve | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Jabuke u kutiji**  **Ishod aktivnosti:** broji u skupu brojeva do 20; povezuje količinu i broj; zbraja brojeve do 20.  **Opis aktivnosti:**  Učenici promatraju ilustraciju u udžbeniku na str. 72. Učiteljica/učitelj potiče komunikacijsku situaciju: Što je prikazano na slici? Volite li jesti jabuke? Je li ih zdravo jesti? Zašto? Koja je još hrana zdrava? Hranite li se zdravo? Kakva je razlika između jabuka prikazanih na slici? Koliko je crvenih, a koliko zelenih jabuka? Kojom računskom radnjom možemo prikazati količinu crvenih i zelenih jabuka?  **2. Zbrajanje desetice i jednoznamenkastog broja**  **Ishod aktivnosti:** zbraja brojeve do 20; računske operacije zapisuje matematičkim zapisom; imenuje članove u  računskim operacijama; prikazuje brojeve do 20 na različite načine; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve.  **Opis aktivnosti:**  Učiteljica/učitelj crta na ploču 10 crvenih i 6 zelenih jabuka te potiče komunikacijsku situaciju: Kako biste zapisali računsku radnju zbrajanja crvenih i zelenih jabuka? (10 + 6 = 16)  Kakvi brojevi su prvi i drugi pribrojnik s obzirom na broj znamenaka? Učiteljica/učitelj crta brojevnu crtu i prikazuje račun na brojevnoj crti.  Učenici rješavaju zadatke iz udžbenika ispod brojevne crte. Dolaze pred ploču, zapisuju matematički izraz i  izračunavaju zbroj brojeva 10 i 3, 10 i 7, 10 i 4, 10 i 9 te 10 i 2.  **3. Zbrajanje na brojevnoj crti**  **Ishod aktivnosti:** oduzima brojeve do 20; računske operacije zapisuje matematičkim zapisom; prikazuje brojeve do 20 na različite načine; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve.  **Opis aktivnosti:**  Učenici u paru prikazuju zapisane račune s ploče crtežom i na brojevnoj crti.  **4. Igra točno - netočno**  **Ishod aktivnosti:** zbraja brojeve do 20; računske operacije zapisuje matematičkim zapisom; imenuje članove u  računskim operacijama; broji u skupu brojeva do 20; prikazuje brojeve do 20 na različite načine; čita i zapisuje  brojeve do 20 i nulu brojkama i riječima; razlikuje jednoznamenkaste i dvoznamenkaste brojeve.  **Opis aktivnosti:**  Učiteljica/učitelj izgovara jednakosti zbrajanja desetice i jednoznamenkastog broja. Ako učiteljica/učitelj kaže  točno rješenje, učenici ustanu, a ako kaže pogrešno, učenici ostaju sjediti. | [Zbrajanje (10 + 4)](https://hr.izzi.digital/DOS/104/377.html)  **Objekt** [Matematika u slici](https://hr.izzi.digital/DOS/104/377.html#block-28615)  **Objekt** [Pribroji i oduzmi](https://hr.izzi.digital/DOS/104/377.html#block-28618) | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  PID OŠ – B.1.1. – Brine se za očuvanje osobnoga zdravlja i okružja u kojemu živi i boravi.  OŠ TZK – A.1.2. – Provodi jednostavne motoričke igre.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – B.1.2. – Aktivno sluša, daje i prima povratne informacije i komunicira u skladu s komunikacijskim pravilima; C.1.2. – Ponaša se u skladu s pravilima skupine. Prepoznaje pravedno i pošteno ponašanje.; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |