**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNKCIJE; MJERENJE; PODATCI, STATISTIKA I VJEROJATNOST | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | BROJ 10, obrada | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ A. 1. 4 Zbraja i oduzima u skupu brojeva do 20.**  - zbraja i oduzima brojeve do 20  **MAT OŠ B. 1. 2 Prepoznaje uzorak i nastavlja niz.**  - uočava uzorak nizanja  - objašnjava pravilnost nizanja  - objašnjava kriterije nizanja  - niže po zadanom kriteriju  **MAT OŠ D. 1. 2 Služi se hrvatskim novcem u jediničnoj vrijednosti kune u skupu brojeva do 20.**  - prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna  - uspoređuje vrijednosti kovanica i novčanica te računa s novcem u skupu brojeva do 20  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Jajolika matematika**  **Ishod aktivnosti:** broji u skupu brojeva do 20; prebrojava članove skupa.  **Opis aktivnosti:**  Učenici promatraju ilustraciju u udžbeniku na str. 28. Učiteljica/učitelj postavlja komunikacijsku situaciju: Što je prikazano na slici? Koliko je jaja u punoj kutiji? Koliko ih stane u praznu kutiju? Kako možemo pripremiti jaja? Što se sve radi od jaja? Volite li ih jesti? Jesu li jaja zdrava? Tko sve nese jaja? Čija su ovo jaja?  **2. Oblikujemo i pišemo broj 10**  **Ishod aktivnosti:** broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; određuje skup prema nekome svojstvu; prebrojava članove skupa.  **Opis aktivnosti:**  Učenici promatraju brojevnu crtu u udžbeniku na str. 28. Učiteljica/učitelj postavlja pitanja: Do kojeg broja su prikazani brojevi na brojevnoj crti? Koji broj moramo dodati broju 9 da bismo dobili broj 10?  U praznom prostoru na ploči učiteljica/učitelj pokazuje učenicima kako se piše broj 10 te pitanjima usmjerava njihovu pažnju: Od koliko se znamenaka sastoji broj 10? Od kojih znamenaka? Jesu li vam poznate te znamenke? Znate li ih pisati?  Nakon toga učiteljica/učitelj pokazuje pisanje broja 10 u dva pravokutnika na ploči te pisanje broja deset riječima, a učenici prepisuju s ploče i pišu cijeli red broja 10 u svoje bilježnice. Crtaju skup od 10 članova po želji.  **3. Stvaramo skupove kovanica**  **Ishod aktivnosti:** broji u skupu brojeva do 20; povezuje količinu i broj; prebrojava članove skupa; prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna, zbraja i oduzima brojeve do 20.  **Opis aktivnosti:**  Učiteljica/učitelj postavlja komunikacijsku situaciju: Prikazana je novčanica od 10 kuna. Ako imaš 10 kuna, a jedno jaje košta jednu kunu, koliko jaja možeš kupiti? Na koje sve načine ih možeš platiti kovanicama? Učenici  predlažu sve mogućnosti.  **4. Brojimo i smišljamo riječi**  **Ishod aktivnosti:** broji u skupu brojeva do 20; povezuje količinu i broj; uočava uzorak nizanja; objašnjava pravilnost nizanja; objašnjava kriterije nizanja; niže po zadanom kriteriju.  **Opis aktivnosti:**  Učenici broje od najmanjeg broja do 10, unazad od 10, po 2 do 10, unazad po 2 od 10. Koji brojevi su manji od 10? Učenici u skupinama smišljaju riječi od 10 slova. Pobjednik je skupina koja smisli više riječi od 10 slova. | [Broj 10](https://hr.izzi.digital/DOS/104/360.html)  **Objekt** [Pisanje broja 10](https://hr.izzi.digital/DOS/104/360.html#block-24343)  **Objekt** [Dovrši brojevnu crtu](https://hr.izzi.digital/DOS/104/360.html#block-24348)  **Objekt** [Kune](https://hr.izzi.digital/DOS/104/360.html#block-24352)  **Objekt** [Kupujemo, posuđujemo, štedimo](https://hr.izzi.digital/DOS/104/360.html#block-24356)  **Objekt** [Vrijeme je za kviz](https://hr.izzi.digital/DOS/104/360.html#block-24978) | OŠ HJ – A. 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 7 - Prepoznaje glasovnu strukturu riječi, izvodi glasovnu analizu i sintezu; A. 1. 3 - Povezuje glasove i slova u slogove i cjelovitu riječ; A. 1. 5 - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 3 – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  POD – C. 1. 3. – Upoznaje funkciju novca.  ZDR – A. 1. 2 – Razlikuje osnove pravilne od nepravilne prehrane. |