**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | ZBRAJANJE BROJEVA, obrada | | |
| **ISHODI:** | **MAT OŠ A. 1. 4 Zbraja i oduzima u skupu brojeva do 20.**  - zbraja brojeve do 20  - računske operacije zapisuje matematičkim zapisom  **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Igra školice**  **Ishod aktivnosti:** broji u skupu brojeva do 20; povezuje količinu i broj; zbraja brojeve do 20.  **Opis aktivnosti:**  Učenici promatraju ilustraciju u udžbeniku na str. 100. Učiteljica/učitelj potiče komunikacijsku situaciju: Što  vidite na slici? Što igra djevojčica? Znate li kako se igra igra školice? (Učiteljica/učitelj objašnjava ukoliko djeca  nisu upoznata s igrom.) Na koji broj je djevojčica bacila kamenčić? Koliko je puta skočila (do kojeg broja)? Koliko još puta mora skočiti da bi došla do broja 5 gdje je kamenčić? Koliko je puta ukupno skočila?  Naučit ćemo kako to zapisati matematičkim izrazom.  **2. Kako zbrajamo**  **Ishod aktivnosti:** zbraja brojeve do 20; broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; prebrojava članove skupa.  **Opis aktivnosti:**  Učiteljica/učitelj potiče komunikacijsku situaciju te istovremeno crta i piše na ploču:  Koliko puta je djevojčica skočila? Crta na ploču 4 kvadratića iste boje. Koliko puta još mora skočiti da dođe do broja 5 gdje je kamenčić? Crta jedan kvadratić drugačije boje. Koliko je ukupno puta skočila? Učiteljica/učitelj govori i zapisuje ispod crteža 4 + 1 = 5. Ispod znaka + piše VIŠE ili PLUS, a ispod znaka = piše JEDNAKO. Bilježi i govori da je to računska radnja ZBRAJANJE.  U udžbeniku promatraju kako se 4 + 1 bilježi na brojevnoj crti.  Učiteljica/učitelj detaljno objašnjava postupak zbrajanja na brojevnoj crti. Naglašava da se zapis 4 + 1 = 5 može  zapisati i 5 = 4 + 1. Znači isto, samo je zapisano na drugačiji način.  **3. Smišljamo zadatke**  **Ishod aktivnosti:** zbraja brojeve do 20; broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; prebrojava članove skupa.  **Opis aktivnosti:**  Učenici su podijeljeni u skupine. Svaka skupina smišlja po pet zadataka zbrajanja te ih mora i nacrtati.  **4. Zapisujemo matematičke izraze**  **Ishod aktivnosti:** zbraja brojeve do 20; broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; prebrojava članove skupa.  **Opis aktivnosti:**  Učenici iz svake skupine dolaze napisati po jedan primjer zadatka koji su smislili. Matematički zadatci se ne smiju ponavljati. Zapisuju na ploču dok ne zapišu sve što su smislili. Učiteljica/učitelj dodaje zapise zbrajanja do  5 koje nisu napisali. | [Zbrajanje brojeva](https://hr.izzi.digital/DOS/104/278.html)  **Objekt** [Pokrenite se](https://hr.izzi.digital/DOS/104/278.html#block-4380)  **Objekt** [Zbrajamo do 5](https://hr.izzi.digital/DOS/104/278.html#block-4378) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.; C. 1. 3 – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |