**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | OBLIK I PROSTOR; ALGEBRA I FUNKCIJE; PODATCI, STATISTIKA I VJEROJATNOST | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | KUGLA I VALJAK, ponavljanje i vježbanje | | |
| **ISHODI:** | **MAT OŠ C. 1. 1 Izdvaja i imenuje geometrijska tijela i likove i povezuje ih s oblicima objekata u okruženju.**  - imenuje i opisuje valjak i kuglu  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa  **MAT OŠ B. 1. 2 Prepoznaje uzorak i nastavlja niz.**  - uočava uzorak nizanja  - niže po zadanom kriteriju | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Raspoznajemo opipom**  **Ishod aktivnosti:** učenik imenuje i opisuje valjak i kuglu.  **Opis aktivnosti:**  Učiteljica/učitelj u vrećici donosi predmete različitih oblika i razna geometrijska tijela. Učenici opipom moraju raspoznati predmete oblika valjka i kugle. Kada izvuku predmet, moraju reći kakav oblik ima i po čemu su prepoznali kojega je oblika.  **2. Oblikujemo i slažemo nizove**  **Ishod aktivnosti:** učenik imenuje i opisuje valjak i kuglu; određuje skup prema nekome svojstvu; prebrojava  članove skupa; uočava uzorak nizanja; niže po zadanom kriteriju.  **Opis aktivnosti:**  Učenici u parovima oblikuju kocke, kvadre, valjke i kugle od plastelina različitih boja (boje mogu biti zadane ili po odabiru učenika – ovisno o oblikovanju treće aktivnosti). Nakon toga svaka skupina slaže nekoliko nizova. Nizovi se mogu slagati i po diktatu učiteljice/učitelja (kriteriji mogu biti geometrijski oblici ili boja). Učenici čitaju nizove nastale prema zadanim kriterijima.  **3. Razmišljamo i rješavamo**  **Ishod aktivnosti:** učenik imenuje i opisuje valjak i kuglu.  **Opis aktivnosti:**  Učiteljica/učitelj priprema papire na kojima su iscrtani likovi kvadrati, pravokutnici i krugovi. Zadatak učenika je uočiti sličnosti plohe geometrijskih tijela i crteža na papiru te tijela od plastelina složiti na odgovarajuće mjesto na crtež (crteži mogu biti u boji pa se na taj način zadovoljavaju dva kriterija). Uočiti koja su geometrijska tijela ostala neiskorištena i zašto (kugla). | **[Valjak i kugla](https://hr.izzi.digital/DOS/104/385.html)**  **Objekt** [Kotrljajući parovi](https://hr.izzi.digital/DOS/104/385.html#block-9956)  **Objekt** [Sad ih je već četiri](https://hr.izzi.digital/DOS/104/385.html#block-9953) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.; C. 1. 3 – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |