**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNCIJE | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | ZBRAJANJE I ODUZIMANJE DO 10, ponavljanje i vježbanje | | |
| **ISHODI:** | **MAT OŠ A. 1. 4. i B. 1. 1. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom - imenuje članove u računskim operacijama  - primjenjuje svojstva komutativnosti i asocijativnosti te vezu zbrajanja i oduzimanja **MAT OŠ A. 1. 1 Opisuje i prikazuje količine prirodnim brojevima i nulom.**  - čita i zapisuje brojeve do 20 i nulu brojkama i riječima  **MAT OŠ A. 1. 5 Matematički rasuđuje te matematičkim jezikom prikazuje i rješava različite tipove zadataka.**  - postavlja matematički problem  - koristi se stečenim spoznajama u rješavanju različitih tipova zadataka  - odabire matematički zapis uspoređivanja brojeva ili računsku operaciju u tekstualnim zadatcima  - smišlja zadatke u kojima se pojavljuju odnosi među brojevima ili potreba za zbrajanjem ili oduzimanjem | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Točno - netočno**  **Ishod aktivnosti:** čita i zapisuje brojeve do 20 i nulu brojkama i riječima;zbraja i oduzima brojeve do 20; imenuje članove u računskim operacijama; primjenjuje svojstvo komutativnosti i vezu zbrajanja i oduzimanja.  **Opis aktivnosti:**  Svaki učenik ima karticu na kojoj s jedne strane, na zelenoj podlozi, piše DA, a s druge strane, na crvenoj podlozi, NE. Učiteljica/učitelj piše dvije jednakosti na ploču, npr. 3 + 4 = 7, 10 – 2 = 8. Nakon toga izgovara tvrdnje, učenici trebaju pokazati DA ako je tvrdnja točna, a NE ako je tvrdnja netočna.  Tvrdnje mogu biti:  U jednakosti 3 + 4 = 7, broj 4 je umanjenik.  U jednakosti 10 – 2 = 8, broj 8 je razlika.  U jednakosti 10 – 2 = 8, broj 10 je umanjenik.  Itd.  **2. Zadatci u krugu**  **Ishod aktivnosti:** zbraja i oduzima brojeve do 20; imenuje članove u računskim operacijama; primjenjuje svojstvo komutativnosti i vezu zbrajanja i oduzimanja; određuje nepoznati broj u jednakosti; koristi se stečenim  spoznajama u rješavanju različitih tipova zadataka; primjenjuje vezu zbrajanja i oduzimanja.  **Opis aktivnosti:**  Učenici su podijeljeni u skupine. Dobivaju zadatke napisane na papiru u krugu. U sredinu kruga stave olovku, manju bocu ili spiner. Učenici redom zavrte predmet koji je u sredini kruga te rješavaju zadatak koji pokaže vrh olovke, otvor boce ili strelica na spineru. Zadatci mogu biti raznoliki vezani uz zbrajanje i oduzimanje do 10: jednostavni zadatci zbrajanja i oduzimanja, zadatci riječima, veza zbrajanja i oduzimanja, zamjena mjesta pribrojnika.  **3. Zadaj zadatak prijatelju**  **Ishod aktivnosti:** zbraja i oduzima brojeve do 20; imenuje članove u računskim operacijama; primjenjuje svojstvo komutativnosti i vezu zbrajanja i oduzimanja; određuje nepoznati broj u jednakosti; postavlja matematički problem; koristi se stečenim spoznajama u rješavanju različitih tipova zadataka.  **Opis aktivnosti:**  Učiteljica/učitelj hoda razredom, a učenik kojeg dotakne usmeno rješava zadani zadatak. Ako učenik točno riješi zadatak, on krene hodati razredom, zadaje zadatak i dotakne sljedećeg učenika koji ga rješava. Učenik koji ne riješi točno zadatak, ostaje sjediti te umjesto njega zadatak zadaje učiteljica/učitelj.  **4. Razmišljamo i rješavamo**  **Ishod aktivnosti:** čita i zapisuje brojeve do 20; zbraja i oduzima brojeve do 20; računske operacije zapisuje matematičkim zapisom; postavlja matematički problem; koristi se stečenim spoznajama u rješavanju različitih tipova zadataka; odabire matematički zapis uspoređivanja brojeva ili računsku operaciju u tekstualnim zadatcima.  **Opis aktivnosti:**  Učenici rješavaju zadatke u udžbeniku na 51. str. | Mogu se provesti preostale aktivnosti i riješiti digitalni zadatci iz nastavnih jedinica [Pribrojnici i zbroj](https://hr.izzi.digital/DOS/104/373.html), [Umanjenik, umanjitelj, razlika](https://hr.izzi.digital/DOS/104/374.html), [Veza zbrajanja i oduzimanja](https://hr.izzi.digital/DOS/104/375.html) i [Zadatci zadani riječima](https://hr.izzi.digital/DOS/104/376.html). | OŠ HJ – A. 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 5. - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. - Ponaša se u skladu s pravilima skupine. Prepoznaje pravedno i pošteno ponašanje.; C. 1. 3. – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |