**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNCIJE | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | UMANJENIK, UMANJITELJ, RAZLIKA, ponavljanje i vježbanje | | |
| **ISHODI:** | **MAT OŠ A. 1. 4. i B. 1. 1. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom - imenuje članove u računskim operacijama - određuje nepoznati broj u jednakosti  **MAT OŠ A. 1. 1. Opisuje i prikazuje količine prirodnim brojevima i nulom.**  - čita i zapisuje brojeve do 20 i nulu brojkama i riječima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Nazivi članova u oduzimanju**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; određuje nepoznati broj u jednakosti; računske operacije zapisuje matematičkim zapisom.  **Opis aktivnosti:**  Učiteljica/učitelj piše nekoliko jednakosti na ploču i potiče komunikacijsku situaciju:  4 – 1 = \_\_\_\_  \_\_\_\_ – 6 = 2  10 – \_\_\_\_ = 5  Koji brojevi su nam u jednakosti poznati? Koji broj nedostaje?  **2. Memori**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama; određuje nepoznati broj u jednakosti; računske operacije zapisuje matematičkim zapisom.  **Opis aktivnosti:**  Učenici igraju memori u skupinama. Na karticama su po tri puta riječi umanjenik, umanjitelj i razlika te brojevi 10, 9, 8, 7, 6, 4, 3, 2 i 1 (ukupno 18 kartica).  Učiteljica/učitelj na ploču piše sljedeće jednakosti: 10 – 9 = 1, 8 – 2 = 6, 7 – 3 = 4.  Učenici traže parove. Svakom je broju par jedna od riječi: umanjenik, umanjitelj ili razlika. Brojevi 10, 8 i 7 su par riječi umanjenik, 9, 2 i 3 su par riječi umanjitelj, a 1, 6 i 4 su par riječi razlika. Učenici dobro moraju promatrati jednakosti na ploči kako bi našli točne parove.  **3. Računamo glazbalima**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama; određuje nepoznati broj u jednakosti; računske operacije zapisuje matematičkim zapisom.  **Opis aktivnosti:**  Učiteljica/učitelj zadaje zadatke pomoću dvaju različitih glazbala, npr. štapićima i trokutićem. Štapićima udari onoliko puta koliki je umanjenik, a trokutićem onoliko puta koliki je umanjitelj. Učenici pojedinačno odsviraju razliku zvečkama ili pljeskom.  **4. Razmišljamo i rješavamo**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama; računske operacije zapisuje matematičkim zapisom.  **Opis aktivnosti:**  Učenici rješavaju zadatke u udžbeniku na 43. i 44. str. | [**Umanjenik, umanjitelj, razlika**](https://hr.izzi.digital/DOS/104/374.html)  **Objekt** [Olakšaj školsku torbu](https://hr.izzi.digital/DOS/104/374.html#block-28175)  **Objekt** [Svaki broj na pravo mjesto](https://hr.izzi.digital/DOS/104/374.html#block-28302)  **Objekt** [Razlika u godinama](https://hr.izzi.digital/DOS/104/374.html#block-28305) | OŠ HJ – A. 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 5. - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OŠ GK – A. 1. 2. - Temeljem slušanja, razlikuje pojedine glazbeno-izražajne sastavnice.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. - Ponaša se u skladu s pravilima skupine. Prepoznaje pravedno i pošteno ponašanje.; C. 1. 3. – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |

Prilog 1

|  |  |  |  |  |  |
| --- | --- | --- | --- | --- | --- |
| **10** | **9** | **8** | **7** | **6** | **4** |
| **3** | **2** | **1** | **UMANJENIK** | **UMANJENIK** | **UMANJENIK** |
| **UMANJITELJ** | **UMANJITELJ** | **UMANJITELJ** | **RAZLIKA** | **RAZLIKA** | **RAZLIKA** |