**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNKCIJE | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | JEDINICE I DESETICE, ponavljanje i vježbanje | | |
| **ISHODI:** | **MAT OŠ A.1.1. Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  - objašnjava vezu između vrijednosti znamenaka i vrijednosti broja  **MAT OŠ B.1.2. Prepoznaje uzorak i nastavlja niz.**  - niže po zadanome kriteriju | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Matematički diktat**  **Ishod aktivnosti:** prikazuje brojeve do 20 na različite načine; čita i zapisuje brojeve do 20 i nulu brojkama i  riječima; objašnjava vezu između vrijednosti znamenaka i vrijednosti broja.  **Opis aktivnosti:**  Učiteljica/učitelj govori pet brojeva do 20, a učenici ih trebaju zapisati rastavljene na desetice i jedinice. Nakon toga govori pet brojeva rastavljenih na desetice i jedinice, a učenici ih zapisuju u obliku broja. Zamjenjuju bilježnice, učiteljica/učitelj govori točna rješenja, a učenici međusobno provjeravaju i ispravljaju zapisano.  **2. Brojevi na nitima vune**  **Ishod aktivnosti:** povezuje količinu i broj; broji u skupu brojeva do 20; prikazuje brojeve do 20 na različite načine; čita i zapisuje brojeve do 20 i nulu brojkama i riječima; objašnjava vezu između vrijednosti znamenaka i vrijednosti broja.  **Opis aktivnosti:**  Učenici su podijeljeni u skupine. Dobivaju niti vune ili špage i kuglice s rupicom koje se mogu navući na vunu. Svaka skupina dobiva nekoliko brojeva koje moraju prikazati rastavljene na desetice i jedinice. Npr. broj 13 će prikazati ako da na jednu nit navuku 10 kuglica, a na drugu 3 kuglice. Kada slože sve zadane brojeve, poredat će ih po veličini od najmanjeg do najvećeg.  **3. Matematička štafeta**  **Ishod aktivnosti** povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; objašnjava vezu između vrijednosti znamenaka i vrijednosti broja; niže po zadanom kriteriju.  **Opis aktivnosti:**  Učenici su podijeljeni u skupine, stoje na određenoj udaljenosti od ploče i igraju štafetu. Ispred svake skupine ispred ploče nalazi se vrećica s papirićima sa zadatcima za svakog člana skupine. Pobjednik je skupina koja prva točno riješi zadatke. Primjeri zadataka: Zapiši koliko desetica i jedinica ima broj 11. Zapiši koji broj ima 0 D i 5 J.  **4. Razmišljamo i rješavamo**  **Ishod aktivnosti:** povezuje količinu i broj; broji u skupu brojeva do 20; prikazuje brojeve do 20 na različite načine; čita i zapisuje brojeve do 20 i nulu brojkama i riječima; objašnjava vezu između vrijednosti znamenaka i vrijednosti broja.  **Opis aktivnosti:**  Učenici rješavaju zadatke u udžbeniku na 62. i 63. str. | [Jedinice i desetice](https://hr.izzi.digital/DOS/104/361.html)  **Objekt** [Pliva patka](https://hr.izzi.digital/DOS/104/361.html#block-26681)  **Objekt** [10 jedinica ili 1 desetica](https://hr.izzi.digital/DOS/104/361.html#block-26684)  **Objekt** [Pronađi parove](https://hr.izzi.digital/DOS/104/361.html#block-26782)  **Objekt** [Vrijeme je za kviz](https://hr.izzi.digital/DOS/104/361.html#block-26828) | OŠ HJ – A.1.1. - Učenik razgovara i govori u skladu s jezičnim razvojem izražavajući svoje potrebe, misli i osjećaje; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – B.1.2. – Aktivno sluša, daje i prima povratne informacije i komunicira u skladu s komunikacijskim pravilima; C.1.2. – Ponaša se u skladu s pravilima skupine. Prepoznaje pravedno i pošteno ponašanje.;C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |