**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNKCIJE; MJERENJE | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | BROJEVI OD 11 DO 20, obrada | | |
| **ISHODI:** | **MAT OŠ A.1.1. Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ A.1.4. Zbraja i oduzima u skupu brojeva do 20.**  - zbraja i oduzima brojeve do 20  **MAT OŠ B.1.2. Prepoznaje uzorak i nastavlja niz.**  - uočava uzorak nizanja  - objašnjava kriterije nizanja  - niže po zadanom kriteriju  **MAT OŠ D.1.2. Služi se hrvatskim novcem u jediničnoj vrijednosti kune u skupu brojeva do 20.**  - prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna  - uspoređuje vrijednosti kovanica i novčanica te računa s novcem u skupu brojeva do 20 | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. U kinu**  **Ishod aktivnosti:** broji u skupu brojeva do 20; čita i zapisuje brojeve do 20 i nulu brojkama i riječima.  **Opis aktivnosti:**  Učiteljica/učitelj postavlja komunikacijsku situaciju: Idete li u kino? S kim idete u kino? Što gledate? Što morate imati da biste mogli ući u kino? Što piše na kino ulaznici? Zašto morate imati ulaznicu? Učenici otvaraju udžbenik na 54. str. Promatraju kino ulaznicu i kinodvoranu. Pogledajte što piše na ulaznici. Što piše gdje moramo sjesti? Kako su označena mjesta na koja moramo sjesti? Kojim brojevima su označena sjedala na ovoj slici? Gdje se još osim u kinu nalaze sjedala posložena u redove? Idete li s roditeljima u kazalište? Kako se moramo ponašati u kinu i kazalištu? Kada dolazimo na kino projekciju ili na predstavu? Je li u redu zakasniti na predstavu? Zašto?  **2. Oblikujemo i pišemo brojeve od 11 do 20**  **Ishod aktivnosti:** broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; određuje skup prema nekome svojstvu; prebrojava članove skupa.  **Opis aktivnosti:**  Učenici promatraju zapis na 54. i 55. str. Učiteljica/učitelj postavlja komunikacijsku situaciju: Koliko je kvadratića nacrtano? Koliko je kvadratića dodano? Koji smo broj dobili? Učiteljica/učitelj piše na ploču: JEDANAEST. Na isti način razgovaraju o svim ostalim brojevima do 20, a učiteljica/učitelj zapisuje nazive brojeva riječima.  Učenici prepisuju nazive brojeva u bilježnicu.  **3. Skupovi brojeva od 11 do 20**  **Ishod aktivnosti:** broji u skupu brojeva do 20; povezuje količinu i broj; prebrojava članove skupa; prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna; zbraja i oduzima brojeve do 20.  **Opis aktivnosti:**  Učenici su podijeljeni u skupine. Svaka skupina dobiva aplikacije novčanica od 10 kuna i kovanice od 1, 2 i 5 kuna. Pomoću novčanica i kovanica trebaju napraviti skupove brojeva od 11 do 20.  **4. Nizanje brojeva**  **Ishod aktivnosti:** broji u skupu brojeva do 20; uočava uzorak nizanja; objašnjava kriterije nizanja; niže po zadanom kriteriju.  **Opis aktivnosti:**  Učiteljica/učitelj potiče komunikacijsku situaciju: Broji po jedan od 11 do 20. Broji unazad po jedan od 20 do 10. Broji od 10 do 18. Broji od 19 do 9. Nastavi niz do 20: 2, 4, 6… Nastavi niz do 20: 1, 3, 5… Nastavi niz do 0: 20, 18, 16… Nastavi niz do 0: 19, 17, 15… Koji se broj nalazi između 13 i 15? Koji se brojevi nalaze između 9 i 14? | [Brojevi od 11 do 20](https://hr.izzi.digital/DOS/104/362.html)  **Objekt** [Dovrši brojevnu crtu](https://hr.izzi.digital/DOS/104/362.html#block-26074)  **Objekt** [Kune](https://hr.izzi.digital/DOS/104/362.html#block-26459)  **Objekt** [Izbroji pa oboji](https://hr.izzi.digital/DOS/104/362.html#block-26090) | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje; A.1.3. – Povezuje glasove i slova u slogove i cjelovitu riječ; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – B.1.2. – Aktivno sluša, daje i prima povratne informacije i komunicira u skladu s komunikacijskim pravilima; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  POD – C.1.3. – Upoznaje funkciju novca. |