**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | OBLIK I PROSTOR; ALGEBRA I FUNKCIJE | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | TROKUT I KRUG, obrada | | |
| **ISHODI:** | **MAT OŠ C. 1. 2 Izdvaja i imenuje geometrijska tijela i likove i povezuje ih s oblicima objekata u okruženju.**  - imenuje i opisuje kvadrat i pravokutnik  - imenuje i opisuje kocku i kvadar  - imenuje ravne i zakrivljene plohe  - ravne plohe geometrijskih tijela imenuje kao geometrijske likove: kvadrat i pravokutnik  **MAT OŠ B. 1. 2 Prepoznaje uzorak i nastavlja niz.**  - uočava uzorak nizanja  - objašnjava pravilnost nizanja  - objašnjava kriterije nizanja | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Prometni znakovi koje zamjećujemo**  **Ishod aktivnosti:** imenuje i opisuje trokut, krug i pravokutnik.  **Opis aktivnosti:**  Učiteljica/učitelj potiče komunikacijsku situaciju: Kako idete u školu? Vodi li vas netko ili idete sami? Primjećujete li prometne znakove uz cestu? Koje? Jesu li svi znakovi istog oblika? Je li vam neki od oblika znakova poznat? Koji? Znate li kojeg su oblika ostali znakovi koje ste zamijetili? Ponavljaju li se isti oblici? Imaju li znakovi istog oblika isto značenje? Koje značenje imaju prometni znakovi koje zamjećuješ na putu od kuće do škole?  **2. Upoznajmo krug i trokut**  **Ishod aktivnosti:** imenuje i opisuje krug i trokut; imenuje i opisuje piramidu, valjak i stožac; imenuje ravne i zakrivljene plohe; ravne plohe geometrijskih tijela imenuje kao geometrijske likove: krug i trokut.  **Opis aktivnosti:**  Učiteljica/učitelj dijeli učenike u skupine. Svaka skupina dobiva modele valjka, stošca i piramide. Učiteljica/učitelj postepeno pokazuje učenicima modele piramide, stošca i valjka te potiče komunikacijsku situaciju: Možete li ocrtati sve plohe valjka i stošca? Koje plohe možete ocrtati? Proziva nekoliko učenika da ocrtaju ravne plohe valjka i stošca. Kakve ste oblike dobili? Oblici koje smo dobili su krugovi. Oni su ravne plohe valjka i stošca. Učenici nabrajaju krugove odnosno plohe oblika kruga koje uočavaju oko sebe. Nakon toga svaki učenik ocrtava ravne plohe valjka ili stošca u bilježnicu kako bi dobio krug.  Učiteljica/učitelj proziva nekoliko učenika da ocrtaju plohe piramide. Označene su brojevima kako bi učenici znali koju su plohu ocrtali. Kakve ste oblike dobili? Oblici koje smo dobili su trokuti. Oni su plohe piramide. Učenici se prisjećaju i nabrajaju trokute, odnosno plohe oblika trokuta koje uočavaju oko sebe. Nakon toga svaki učenik ocrtava plohe piramide u bilježnicu kako bi dobio trokut.  **3. Nizovi krugova i trokuta**  **Ishod aktivnosti:** imenuje i opisuje krug i trokut.  **Opis aktivnosti:**  Učenici u paru crtaju nekoliko nizova s krugovima i trokutima. Učiteljica/učitelj ih podsjeća da krugovi i trokuti  u nizu mogu biti različitih veličina i boja.  **4. Igra krug - trokut**  **Ishod aktivnosti:** imenuje i opisuje krug i trokut.  **Opis aktivnosti:**  Učenici svojim tijelom oblikuju trokut ili krug. Učiteljica/učitelj izgovara naizmjence „krug“ i „trokut“, a učenici  mijenjaju položaj tijela s obzirom na izgovorenu riječ. Tko pogriješi, ispada iz igre. | [**Trokut**](https://hr.izzi.digital/DOS/104/398.html) i [**Krug**](https://hr.izzi.digital/DOS/104/400.html)  **Objekt** [Krug](https://hr.izzi.digital/DOS/104/400.html#block-23358)  **Objekt** [Trokut](https://hr.izzi.digital/DOS/104/398.html#block-23166)  **Objekt** [Krugovi u boji](https://hr.izzi.digital/DOS/104/400.html" \l "block-23377)  **Objekt** [Krugovi na vodi](https://hr.izzi.digital/DOS/104/400.html#block-23422) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  PID OŠ - B. 1. 3 - Snalazi se u neposrednome okružju doma i škole uz poštivanje i primjenu prometnih pravila.  OŠ TZK – A. 1. 1. Izvodi prirodne načine gibanja.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |