**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI | | |
| **TEMA:** | PRIRODA NAM DAJE SVE ŠTO NAM TREBA, SVI SMO POVEZANI ISPOD PLAVOG NEBA | | |
| **NASTAVNI SADRŽAJ:** | ZBRAJANJE I ODUZIMANJE (6 + 7, 13 – 7), ponavljanje i vježbanje | | |
| **ISHODI:** | **MAT OŠ A.1.4. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom  **MAT OŠ A.1.1. Opisuje i prikazuje količine prirodnim brojevima i nulom.**  - čita i zapisuje brojeve do 20 i nulu brojkama i riječima  - razlikuje jednoznamenkaste i dvoznamenkaste brojeve | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Oduzmi i provjeri**  **Ishod aktivnosti:** čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve; zbraja i oduzima brojeve do 20; računske operacije zapisuje matematičkim zapisom; određuje nepoznati broj u jednakosti.  **Opis aktivnosti:**  Učiteljica/učitelj zadaje zadatke oduzimanja s prijelazom desetice na ploči. Učenici ih rješavaju i provjeravaju zbrajanjem.  **2. Zbrajanje i oduzimanje kockom**  **Ishod aktivnosti:** zbraja i oduzima brojeve do 20; računske operacije zapisuje matematičkim zapisom; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve.  **Opis aktivnosti:**  Učenici se u paru igraju kockama. Na kockama su nalijepljene točkice s brojevima od 3 do 8. Učenici naizmjence bacaju kocke i zbrajaju brojeve na kockama. Jednakosti zapisuju u bilježnicu.  Zatim svaki učenik od brojeva 11, 12, 13, 14, 15, 16 i 17 oduzima jednoznamenkasti broj koji dobije bacanjem kocke.  **3. Natjecanje skupina**  **Ishod aktivnosti:** razlikuje jednoznamenkaste i dvoznamenkaste brojeve; zbraja i oduzima brojeve do 20.  **Opis aktivnosti:**  Učenici su podijeljeni u manje skupine (3 do 4 učenika). Svaka skupina dobiva na papiru jedan jednoznamenkasti i jedan dvoznamenkasti broj. Učiteljica/učitelj postavlja zadatke zbrajanja i oduzimanja s prijelazom desetice. Ustaje ona skupina čiji je broj s papira rezultat postavljenog zadatka. Ako ustane netko iz krive skupine, taj učenik ispada iz igre. Pobjeđuje ona skupina u kojoj ostane najviše učenika.  Nakon provedenih aktivnosti učiteljica/učitelj može zadati matematički diktat. | Mogu se provesti preostale aktivnosti i riješiti digitalni zadatci iz nastavnih jedinica [Zbrajanje (6 + 7)](https://hr.izzi.digital/DOS/104/381.html) i  [Oduzimanje (13 – 7)](https://hr.izzi.digital/DOS/104/382.html). | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – A.1.3. – Razvija osobne potencijale.; B.1.2. – Aktivno sluša, daje i prima povratne informacije i komunicira u skladu s komunikacijskim pravilima.; C.1.2. – Ponaša se u skladu s pravilima skupine. Prepoznaje pravedno i pošteno ponašanje.; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |

Prilog

