**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | OBLIK I PROSTOR; MJERENJE; ALGEBRA I FUNKCIJE; PODATCI, STATISTIKA I VJEROJATNOST | | |
| **TEMA:** | NA KRAJU SMO PRIČE, TO JE DOBAR ZNAK, ZBUNJENI PRVAŠIĆ POSTAO JE ĐAK | | |
| **NASTAVNI SADRŽAJ:** | GEOMETRIJSKA TIJELA I LIKOVI, PLOHE, CRTE, TOČKE, NIZOVI, ODNOSI MEĐU PREDMETIMA – ponavljanje | | |
| **ISHODI:** | **MAT OŠ C.1.1. Izdvaja i imenuje geometrijska tijela i likove i povezuje ih s oblicima objekata u okruženju.**  - imenuje i opisuje kocku, kvadar, valjak, kuglu, piramidu i stožac  - ravne plohe geometrijskih tijela imenuje kao geometrijske likove: kvadrat, pravokutnik, trokut i krug  - imenuje i opisuje kvadrat, pravokutnik, trokut i krug  - imenuje ravne i zakrivljene plohe  **MAT OŠ C.1.2. Crta i razlikuje ravne i zakrivljene crte.**  - razlikuje i crta ravne i zakrivljene crte  - koristi se ravnalom  **MAT OŠ C.1.3. Prepoznaje i ističe točke.**  - prepoznaje istaknute točke i označava ih velikim tiskanim slovima  - crta (ističe) točke  - određuje vrhove geometrijskih tijela i likova kao točke  **MAT OŠ D.1.1. Učenik analizira i uspoređuje objekte iz okoline prema mjerivom svojstvu.**  - prepoznaje odnose među predmetima: dulji – kraći – jednako dug, veći – manji – jednak  - određuje najdulji, najkraći, najveći, najmanji objekt  **MAT OŠ B.1.2. Učenik prepoznaje uzorak i nastavlja niz.**  - uočava uzorak nizanja  - objašnjava pravilnost nizanja  - objašnjava kriterije nizanja  - niže po zadanom kriteriju  **MAT OŠ E.1.1. Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa  - prikazuje iste matematičke pojmove na različite načine (crtež, skup, piktogram i jednostavna tablica)  - čita i tumači podatke prikazane piktogramima i jednostavnim tablicama | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Pronađi svoju skupinu**  **Ishod aktivnosti:** imenuje ravne i zakrivljene plohe.  **Opis aktivnosti:**  Učiteljica/učitelj stavlja geometrijska tijela na klupe u tri skupine (tijela s ravnim plohama, tijela sa zakrivljenim plohama, tijela s ravnim i zakrivljenim plohama). Svaki učenik dobiva papirić na kojem piše: ravne plohe, zakrivljena ploha ili ravne i zakrivljene plohe te odlazi u skupinu određenu prema nazivu na svome papiriću.  **2. Rad u skupinama**  **Ishod aktivnosti:** imenuje i opisuje kocku, kvadar, valjak, kuglu, piramidu i stožac; ravne plohe geometrijskih tijela imenuje kao geometrijske likove: kvadrat, pravokutnik, trokut i krug; imenuje i opisuje kvadrat, pravokutnik, trokut i krug; imenuje ravne i zakrivljene plohe; razlikuje i crta ravne i zakrivljene crte; koristi se ravnalom; prepoznaje istaknute točke i označava ih velikim tiskanim slovima; crta (ističe) točke; prepoznaje odnose među predmetima: dulji – kraći – jednako dug, veći – manji – jednak; određuje najdulji, najkraći, najveći, najmanji objekt; uočava uzorak nizanja; objašnjava pravilnost nizanja; objašnjava kriterije nizanja; niže po zadanom kriteriju.  **Opis aktivnosti:**  Učenici u skupinama čitaju zadatke na papiru i odgovaraju na njih: Napišite nazive tijela koja ste našli u svojoj skupini. Koliko ploha ima svako od tih tijela? Ako ocrtate tijela koja ste zatekli u svojoj skupini, koje ćete geometrijske likove dobiti? Kakve su stranice tih geometrijskih likova? Ako su stranice geometrijskog lika kojeg ste dobili ravne, nacrtajte ravnu crtu, a ako su zakrivljene, nacrtajte zakrivljenu crtu. Na crti istaknite i označite nekoliko točaka. Poredajte tijela od najmanjeg do najvećeg. Koje geometrijsko tijelo je najveće, a koje najmanje?  Svaka skupina predstavlja svoja geometrijska tijela i odgovore ostalim učenicima.  Učenici u skupinama smišljaju i započinju nizove s geometrijskim likovima. Nakon 3 – 4 smišljena niza, predaju svoj papir drugoj skupini koja ih nastavlja prema zadanom kriteriju.  **3. Crtamo jednostavne tablice**  **Ishod aktivnosti:** određuje skup prema nekome svojstvu; prebrojava članove skupa; prikazuje iste matematičke pojmove na različite načine (crtež, skup, piktogram i jednostavna tablica); čita i tumači podatke prikazane piktogramima i jednostavnim tablicama.  **Opis aktivnosti:**  Učenici dobivaju crtež nekog predmeta ili bića sačinjen od geometrijskih likova. Prebrojavaju likove od kojih je sačinjen crtež te grafički (u stupcima) u tablici količinu prikazuju tih likova. | Mogu se provesti preostale aktivnosti i riješiti digitalni zadatci iz modula [Geometrija](https://hr.izzi.digital/DOS/104/329.html) i [Odnosi](https://hr.izzi.digital/DOS/104/327.html). | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje.; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – A.1.3. – Razvija osobne potencijale.; B.1.2. – Aktivno sluša, daje i prima povratne informacije i komunicira u skladu s komunikacijskim pravilima.; C.1.2. – Ponaša se u skladu s pravilima skupine. Prepoznaje pravedno i pošteno ponašanje.; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |