**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; MJERENJE; PODATCI, STATISTIKA I VJEROJATNOST | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | DODAVANJE I ODUZIMANJE BROJA 1, ponavljanje i vježbanje | | |
| **ISHODI:** | **MAT OŠ A. 1. 4 Zbraja i oduzima u skupu brojeva do 20.**  - zbraja brojeve do 20  **MAT OŠ A. 1. 2 Uspoređuje prirodne brojeve do 20 i nulu.**  - određuje odnos među količinama riječima: više – manje – jednako  **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ D. 1. 2 Služi se hrvatskim novcem u jediničnoj vrijednosti kune u skupu brojeva do 20**  - prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Igra s kestenima**  **Ishod aktivnosti:** učenik prebrojava članove skupa; povezuje količinu i broj; broji u skupu brojeva do 20; zbraja i oduzima brojeve do 20; određuje odnos među brojevima riječima: veći – manji – jednak.  **Opis aktivnosti:**  Učiteljica/učitelj donosi platnenu ili jutenu vrećicu s 5 kestena te zadaje zadatak: Izvuci iz vrećice kestene jednim potezom i izvučenom broju kestena dodaj broj jedan. Zatim kestene daj drugom učeniku koji će od izvučenog broja kestena oduzeti broj jedan. Nekoliko učenika izvlači kestene, a nakon toga učiteljica/učitelj pita: Dobijete li veći broj kada dodajete broj 1 ili oduzimate broj 1? Kada dobijete manji broj?  **2. Plješćemo za jedan manji i za jedan veći broj**  **Ishod aktivnosti:** učenik zbraja brojeve do 20; broji u skupu brojeva do 20; povezuje količinu i broj; broji u skupu brojeva do 20; prikazuje brojeve do 20 na različite načine; čita i zapisuje brojeve do 20 i nulu brojkama i riječima; prebrojava članove skupa.  **Opis aktivnosti:**  Učiteljica/učitelj svira štapićima brojeve od 1 do 4, a učenik kojeg prozove mora otpljeskati broj za jedan veći. Nakon toga svira štapićima brojeve od 2 do 5, a učenik kojeg prozove mora otpljeskati broj za jedan manji.  Učiteljica/učitelj usmeno zadaje zadatke s dodavanjem i oduzimanjem broja 1. Učenici crtaju onoliko kružića koliko je rješenje zadatka te zapisuju brojkom. Zatim zamijene bilježnice s prijateljem u paru i dok učiteljica/učitelj čita rješenja, kontroliraju jesu li rezultati točni.  **3. Razmišljamo i rješavamo**  **Ishod aktivnosti:** učenik povezuje količinu i broj; broji u skupu brojeva do 20; čita i zapisuje brojeve do 20 i nulu brojkama i riječima; prebrojava članove skupa; zbraja i oduzima brojeve do 20; prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna; računa s novcem u skupu brojeva do 20.  **Opis aktivnosti:**  Učenici rješavaju zadatke u udžbeniku na str. 47. i 48. i digitalne sadržaje prema izboru.  ili  Učiteljica/učitelj dijeli sličice kovanica od jedne, dvije i pet kuna te u grupama mogu slagati kovanice dodajući i oduzimajući jednu kunu. | Mogu se provesti preostale aktivnosti i riješiti digitalni zadatci iz nastavnih jedinica [**Dodavanje broja 1**](https://hr.izzi.digital/DOS/104/365.html) i **[Oduzimanje broja 1](https://hr.izzi.digital/DOS/104/366.html)**[.](https://hr.izzi.digital/DOS/104/366.html)  **Objekt** [Odaberi kartu](https://hr.izzi.digital/DOS/104/365.html#block-5629)  **Objekt** [Igra pamćenja s oduzimanjem](https://hr.izzi.digital/DOS/104/366.html" \l "block-9516) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  OŠ GK – B. 1. 4. - Učenik stvara/improvizira melodijske i ritamske cjeline te svira uz pjesme/brojalice koje izvodi.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |