**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | ZADATCI ZADANI RIJEČIMA, obrada | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - čita i zapisuje brojeve do 20 i nulu brojkama i riječima  **MAT OŠ A. 1. 4 Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom  **MAT OŠ A. 1. 5 Matematički rasuđuje te matematičkim jezikom prikazuje i rješava različite tipove zadataka.**  - postavlja matematički problem  - koristi se stečenim spoznajama u rješavanju različitih tipova zadataka  - odabire matematički zapis uspoređivanja brojeva ili računsku operaciju u tekstualnim zadatcima  - smišlja zadatke u kojima se pojavljuju odnosi među brojevima ili potreba za zbrajanjem ili oduzimanjem | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Pišemo važne dužnosti**  **Ishod aktivnosti:** čita i zapisuje brojeve do 20 i nulu brojkama i riječima; zbraja i oduzima brojeve do 20; imenuje članove u računskim operacijama; računske operacije zapisuje matematičkim zapisom.  **Opis aktivnosti:**  Učiteljica/učitelj potiče komunikacijsku situaciju: Zapisujete li ponekad važne stvari koje trebaš obaviti? Gdje to pišeš? Što sve zapisuješ? Učenici zapisuju na papiriće ono što obično zapisuju na ceduljice. Nekoliko učenika  čita svoje zapise.  **2. Zapis na ceduljici**  **Ishod aktivnosti:** čita i zapisuje brojeve do 20; postavlja matematički problem; koristi se stečenim spoznajama u rješavanju različitih tipova zadataka; odabire matematički zapis uspoređivanja brojeva ili računsku operaciju u tekstualnim zadatcima.  **Opis aktivnosti:**  Učiteljica/učitelj daje učenicima upute za rješavanje zadataka za provjeru stupnja ostvarenja određenih ishoda kod učenika. Svaku uputu za rješavanje zadataka kao i rečenice u zadatku čita učiteljica/učitelj. Nakon čitanja upute za svaki pojedini zadatak, učenici samostalno rješavaju postavljene zadatke.  **3. Zabilježi pročitano**  **Ishod aktivnosti:** čita i zapisuje brojeve do 20; postavlja matematički problem; koristi se stečenim spoznajama u rješavanju različitih tipova zadataka; odabire matematički zapis uspoređivanja brojeva ili računsku operaciju u tekstualnim zadatcima.  **Opis aktivnosti:**  Učiteljica/učitelj čita zadnji zadatak na 49. str. udžbenika. Nakon toga dvoje učenika čita zadatak tako da jedan  učenik čita ono što znamo iz zadatka, a drugi učenik ono što je nepoznato u zadatku. Učenici u udžbeniku podcrtavaju poznato i nepoznato, a zatim zadatak rješavaju u bilježnicu pa i na ploči.  **4. Zadaci riječima u paru**  **Ishod aktivnosti:** čita i zapisuje brojeve do 20; postavlja matematički problem; koristi se stečenim spoznajama u rješavanju različitih tipova zadataka; odabire matematički zapis uspoređivanja brojeva ili računsku operaciju u tekstualnim zadatcima; smišlja zadatke u kojima se pojavljuju odnosi među brojevima ili potreba za zbrajanjem ili oduzimanjem.  **Opis aktivnosti:**  Učenici u paru sastavljaju nekoliko zadataka riječima. Nakon toga papir sa zadatcima predaje paru iza sebe. | [Zadatci zadani riječima](https://hr.izzi.digital/DOS/104/376.html)  **Objekt** [Dvije strane zadatka](https://hr.izzi.digital/DOS/104/376.html#block-28429)  **Objekt** [Zapamti](https://hr.izzi.digital/DOS/104/376.html#block-28440)  **Objekt** [Prouči sliku pa smisli zadatak](https://hr.izzi.digital/DOS/104/376.html#block-28454) | OŠ HJ – A. 1. 1. - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 5. - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 3. – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |