**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNCIJE | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | VEZA ZBRAJANJA I ODUZIMANJA, obrada | | |
| **ISHODI:** | **MAT OŠ A. 1. 4. i B. 1. 1. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom - imenuje članove u računskim operacijama  - primjenjuje svojstva komutativnosti i asocijativnosti te vezu zbrajanja i oduzimanja **MAT OŠ A. 1. 1. Opisuje i prikazuje količine prirodnim brojevima i nulom.**  - čita i zapisuje brojeve do 20 i nulu brojkama i riječima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Igramo se brojevima**  **Ishod aktivnosti:** čita i zapisuje brojeve do 20 i nulu brojkama i riječima; zbraja i oduzima brojeve do 20; imenuje članove u računskim operacijama; računske operacije zapisuje matematičkim zapisom; primjenjuje vezu zbrajanja i oduzimanja.  **Opis aktivnosti:**  Učiteljica/učitelj piše na ploču brojeve 7, 2, i 5. Učenici trebaju zapisati jednakost ili jednakosti koristeći se napisanim brojevima. Učiteljica/učitelj potiče komunikacijsku situaciju: Pomoću koje ste računske radnje napisali jednakosti? Učenici dolaze na ploču zapisati jednakosti koje su napisali:  7 – 2 = 5  7 – 5 = 2  5 + 2 = 7  2 + 5 = 7  Što primjećujete? Jeste li svi napisali istu jednakost? Koje ste računske radnje upotrijebili? Jesu li napisane računske radnje nekako povezane?  **2. Veza zbrajanja i oduzimanja**  **Ishod aktivnosti:** čita i zapisuje brojeve do 20 i nulu brojkama i riječima; zbraja i oduzima brojeve do 20; imenuje članove u računskim operacijama; primjenjuje vezu zbrajanja i oduzimanja.  **Opis aktivnosti:**  Učenici promatraju brojevne crte i zadatke na 46. str. Učiteljica/učitelj potiče komunikacijsku situaciju: Što zaključujete? Kako glasi prvi zadatak? Koja je računska operacija upotrijebljena u 1. zadatku? Koje su računske operacije upotrijebljene u druga dva zadatka? Na koji su način povezani ti zadaci? Od kojeg broja iz računske operacije zbrajanja oduzimamo? Koje brojeve iz zbrajanja oduzimamo? Kako te brojeve nazivamo zajedničkim imenom? To nazivamo veza zbrajanja i oduzimanja.  **3. Oduzmi pribrojnike**  **Ishod aktivnosti:** čita i zapisuje brojeve do 20 i nulu brojkama i riječima; zbraja i oduzima brojeve do 20; imenuje članove u računskim operacijama; primjenjuje vezu zbrajanja i oduzimanja.  **Opis aktivnosti:**  Učenici su podijeljeni u skupine. Učiteljica/učitelj piše zadatke zbrajanja na ploču, a učenici u skupinama pišu povezane računske radnje oduzimanja.  **4. Veza zbrajanja i oduzimanja uz igru loptom**  **Ishod aktivnosti:** čita i zapisuje brojeve do 20 i nulu brojkama i riječima; zbraja i oduzima brojeve do 20; imenuje članove u računskim operacijama; primjenjuje vezu zbrajanja i oduzimanja.  **Opis aktivnosti:**  Učenici stanu u krug. Jedan učenik ima loptu i zadaje zadatak zbrajanja, zatim baca loptu drugom učeniku koji mora od zbroja oduzeti prvi pribrojnik, a on baca loptu trećem učeniku koji mora od zbroja oduzeti drugi pribrojnik, itd. | [Veza zbrajanja i oduzimanja](https://hr.izzi.digital/DOS/104/375.html)  **Objekt** [Najljepše je u društvu](https://hr.izzi.digital/DOS/104/375.html#block-28378)  **Objekt** [Za uljeza mjesta nema](https://hr.izzi.digital/DOS/104/375.html#block-28403) | OŠ HJ – A. 1. 1. - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 5. - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OŠ TZK – A. 1. 2. Provodi jednostavne motoričke igre.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 3. – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  ZDR - B. 1. 3/A. - Prepoznaje igru kao važnu razvojnu i društvenu aktivnost. |