**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | ALGEBRA I FUNKCIJE; BROJEVI | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | NIZ, ponavljanje i vježbanje | | |
| **ISHODI:** | **MAT OŠ B. 1. 2 Prepoznaje uzorak i nastavlja niz.**  - uočava uzorak nizanja  - objašnjava pravilnost nizanja  - objašnjava kriterije nizanja  - niže po zadanom kriteriju  **MAT OŠ A. 1. 1 Opisuje i prikazuje količine prirodnim brojevima i nulom.**  - broji u skupu brojeva do 20  - čita i zapisuje brojeve do 20 i nulu brojkama i riječima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Zvukovni niz**  **Ishod aktivnosti**: učenik uočava uzorak nizanja; objašnjava pravilnost nizanja; objašnjava kriterije nizanja; niže po zadanom kriteriju.  **Opis aktivnosti:**  Učenici zatvore oči, a učiteljica/učitelj stvara zvukovni niz, npr. jedan pljesak, jedan udarac zvečkom i dva udarca nogom u pod… Ponavlja to nekoliko puta kako bi učenici uočili niz. Pita učenike što su čuli, što su činili ti zvukovi i prema kojem pravilu su se pojavljivali.  **2. Nizovi tjeloglazbom i pokretima**  **Ishod aktivnosti:** učenik uočava uzorak nizanja; objašnjava pravilnost nizanja; objašnjava kriterije nizanja; niže po zadanom kriteriju.  **Opis aktivnosti:**  Učiteljica/učitelj stvara niz tjeloglazbom, npr. lupne se jednom rukom po ramenu pa drugom rukom i pljesne dva puta. Ponovi to dva puta, a zatim učenici zajedno s njom nastavljaju niz. Nekoliko učenika stvara niz tjeloglazbom, a ostali ponavljaju za njim.  Nakon toga učenici stvaraju nizove pokretima tijelom (npr.: skok, čučanj, neki pokret jednostavne opće pripremne vježbe…).  Učenici u skupinama dobiju različite sličice od kojih se neke ponavljaju. Od dobivenih sličica moraju stvoriti nekoliko nizova.  **3. Nizovi brojeva i slova**  **Ishod aktivnosti:** učenik uočava uzorak nizanja; objašnjava pravilnost nizanja; objašnjava kriterije nizanja; niže po zadanom kriteriju; čita i zapisuje brojeve do 20 i nulu brojkama i riječima.  **Opis aktivnosti:**  Učiteljica/učitelj izgovara brojeve određenim redom kako bi stvarali niz, a učenici nastavljaju pisati taj niz u bilježnice. Npr. 3 1 4 3 1 4… 5 2 2 5 2 2…  Nakon toga izgovara različite glasove koji čine niz, a učenici zapisuju u bilježnice. Npr. I A A I A A… V I A V I A… Rješavanje zadataka u udžbeniku na 49. i 50. str. te digitalnih sadržaja. | [**Nizovi**](https://hr.izzi.digital/DOS/104/345.html)  **Objekt** [Dovrši nizove](https://hr.izzi.digital/DOS/104/345.html#block-13486) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  OŠ GK – B. 1 .4 - Učenik stvara/improvizira melodijske i ritamske cjeline te svira uz pjesme/brojalice koje izvodi.  OŠ TZK – A. 1. 1. Izvodi prirodne načine gibanja.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |