**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | OBLIK I PROSTOR; PODATCI, STATISTIKA I VJEROJATNOST | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | RAVNE I ZAKRIVLJENE PLOHE, ponavljanje i vježbanje | | |
| **ISHODI:** | **MAT OŠ C. 1. 1 Izdvaja i imenuje geometrijska tijela i likove i povezuje ih s oblicima objekata u okruženju.**  - imenuje i opisuje kocku, kvadar, valjak, kuglu, piramidu i stožac  - imenuje ravne i zakrivljene plohe  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - uspoređuje skupove | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Razvrstajmo geometrijska tijela**  **Ishod aktivnosti:** imenuje ravne i zakrivljene plohe; određuje skup prema nekome svojstvu.  **Opis aktivnosti:**  Učiteljica/učitelj stavlja u tablicu na ploči sličice ravne plohe, ravne i zakrivljene plohe te zakrivljene plohe. Svaki učenik dobiva sličicu jednog geometrijskog tijela i treba je staviti u odgovarajući stupac.    **2. Skupovi geometrijskih tijela**  **Ishod aktivnosti:** imenuje ravne i zakrivljene plohe; određuje skup prema nekome svojstvu; uspoređuje skupove.  **Opis aktivnosti:**  Rad u skupini. Učenici dobivaju na velikom papiru jednostavan Vennov dijagram, odnosno dva skupa koja se  djelomično preklapaju u koje moraju razvrstati sličice s geometrijskim tijelima. U jedan skup tijela s ravnim  plohama, u drugi skup sa zakrivljenim plohama, a između ona tijela koja imaju i ravne i zakrivljene plohe.    Nakon toga promatraju i usmeno rješavaju drugi zadatak u udžbeniku na 72. str.  **3. Tijelom oblikujemo plohe i natječemo se**  **Ishod aktivnosti:** imenuje i opisuje kocku, kvadar, valjak, kuglu, piramidu i stožac; imenuje ravne i zakrivljene plohe.  **Opis aktivnosti:**  Učiteljica/učitelj dogovara s učenicima na koji će način tijelom oblikovati ravnu plohu, zakrivljenu plohu ili i ravnu i zakrivljenu plohu. Npr. ravna ploha - stoje uspravno, zakrivljena ploha - pognu se naprijed svijajući tijelo, ravna i zakrivljena ploha – stoje uspravno, podignu i saviju obje ruke. Zatim učiteljica/učitelj pokazuje geometrijska tijela, a učenici svojim tijelom dogovorenim znakovima prikazuju od kakvih se ploha sastoji pokazano geometrijsko tijelo.  Nakon toga se provodi natjecanje u tri skupine. Svaka skupina dobiva sličice geometrijskih tijela . Učiteljica/učitelj opisuje jedno po jedno geometrijsko tijelo (npr.: Tijelo se sastoji se od 6 ravnih ploha jednakih oblika. Geometrijsko tijelo ima jednu zakrivljenu plohu.), a učenici lijepe geometrijska tijela onim redoslijedom kojim ih je učiteljica/učitelj opisivala/opisivao. Pobjeđuje ona skupina koja ima najviše točno zalijepljenih geometrijskih tijela.  Učenici rješavaju zadatke u udžbeniku na str. 73. i 74. | [**Ravne i zakrivljene plohe**](https://hr.izzi.digital/DOS/104/387.html)  **Objekt** [Gdje je uljez?](https://hr.izzi.digital/DOS/104/387.html#block-17675)  **Objekt** [Razmisli](https://hr.izzi.digital/DOS/104/387.html#block-2130040)  **Objekt** [Pokrenite se](https://hr.izzi.digital/DOS/104/387.html#block-13031)  **Objekt** [Vrijeme je za kviz](https://hr.izzi.digital/DOS/104/387.html#block-13040) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  OŠ TZK – A. 1. 1. Izvodi prirodne načine gibanja.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.; C. 1. 3 – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |

Prilog

 