**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; PODATCI, STATISTIKA I VJEROJATNOST | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | USPOREĐIVANJE BROJEVA DO 20, obrada | | |
| **ISHODI:** | **MAT OŠ A.1.1. Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ A.1.2. Uspoređuje prirodne brojeve do 20 i nulu.**  - određuje odnos među količinama riječima: *više* – *manje* – *jednako*  - određuje odnos među brojevima riječima: *veći – manji - jednak*  - čita, zapisuje i tumači znakove <, > i = pri uspoređivanju prirodnih brojeva do 20  **MAT OŠ E.1.1. Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Povlačenje konopa**  **Ishod aktivnosti:** broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; određuje skup prema nekome svojstvu; prebrojava članove skupa; određuje odnos među količinama riječima: *više – manje – jednako*; određuje odnos među brojevima riječima: *veći – manji – jednak*.  **Opis aktivnosti:**  Učenici igraju povlačenje konopa. S jedne strane su djevojčice, a s druge dječaci. Zaključujemo tko je pobijedio:  dječaci ili djevojčice i ima li to veze s brojem dječaka i djevojčica.  Nakon igre učiteljica/učitelj upućuje učenike na promatranje ilustracije na str. 58. te potiče komunikacijsku  situaciju: Što prikazuje fotografija? Tko je pobijedio? Zašto? Je li dječaka više? Koga je više? Koliko je dječaka, a  koliko djevojčica?  **2. Uspoređivanje brojeva**  **Ishod aktivnosti:** broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; određuje odnos među količinama riječima: *više – manje – jednako*; određuje odnos među brojevima riječima: *veći – manji – jednak*; uspoređuje brojeve matematičkim znakovima >, < i =.  **Opis aktivnosti:**  Učiteljica/učitelj crta 12 kružića u jednoj boji i 9 kružića u drugoj boji te pita učenike kako će to usporediti. (Dvanaest kružića JE VIŠE od 9 kružića.) Zapisuje JE VIŠE između 12 i 9 kružića, zatim proziva učenika/učenicu da zapiše matematički izraz uspoređivanja na ploči te da izgovori što je zapisao/zapisala: 12 > 9 (Dvanaest JE VEĆE od 9.)  Nakon toga učiteljica/učitelj crta 8 kružića u jednoj boji i 15 kružića u drugoj boji te pita učenike kako će to usporediti. (Osam kružića JE MANJE od 15 kružića.) Zapisuje JE MANJE između 8 i 15 kružića. Zatim proziva učenika/učenicu da zapiše matematički izraz uspoređivanja na ploči te da izgovori što je zapisao/zapisala: Osam  JE MANJE od 15.  **3. Neobična tombola**  **Ishod aktivnosti:** čita i zapisuje brojeve do 20 i nulu brojkama i riječima; određuje odnos među brojevima riječima: *veći – manji – jednak.*  **Opis aktivnosti:**  Učiteljica/učitelj postavlja komunikacijsku situaciju: Sjećate li se koji su brojevi prethodnici? Koji su brojevi sljedbenici? Igrat ćemo neobičnu tombolu. Ja ću izgovarati brojeve, a vi trebate na svojim karticama prekriti  prethodnik izgovorenog broja (ako se nalazi na kartici). Morate biti jako pažljivi. Pobjednik je onaj tko prvi prekrije sve brojeve na svojoj kartici.  Nakon toga igraju neobičnu tombolu, ali će ovaj put prekrivati sljedbenike izgovorenog broja.  **4. Razmišljamo i rješavamo**  **Ishod aktivnosti:** broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; određuje skup prema nekome svojstvu; prebrojava članove skupa; određuje odnos među količinama riječima: *više – manje – jednako*; određuje odnos među brojevima riječima: *veći – manji – jednak*; uspoređuje brojeve matematičkim znakovima >, < i =.  **Opis aktivnosti:**  Učiteljica/učitelj postavlja komunikacijsku situaciju: Koji je broj veći od broja 11? Koji brojevi su veći od 15? Koji broj je manji od 19? Koji brojevi su manji od 14? Koji brojevi su veći od 12, a manji od 18? Koji brojevi su manji od 20, a veći od 16?  Učenici rješavaju zadatke u udžbeniku na 59. str. | [Uspoređivanje brojeva do 20](https://hr.izzi.digital/DOS/104/346.html)  **Objekt** [Brojevi u kutijama](https://hr.izzi.digital/DOS/104/346.html#block-28137)  **Objekt** [Još malo brojeva u kutijama](https://hr.izzi.digital/DOS/104/346.html#block-31951)  **Objekt** [Reda mora biti](https://hr.izzi.digital/DOS/104/346.html#block-28131) | OŠ HJ – A.1.1. - Učenik razgovara i govori u skladu s jezičnim razvojem izražavajući svoje potrebe, misli i osjećaje; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OŠ TZK – A.1.2. – Provodi jednostavne motoričke igre.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – B.1.2. – Aktivno sluša, daje i prima povratne informacije i komunicira u skladu s komunikacijskim pravilima; C.1.2. – Ponaša se u skladu s pravilima skupine. Prepoznaje pravedno i pošteno ponašanje.;C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |