**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | JEDNOZNAMENKASTI I DVOZNAMENKASTI BROJEVI, obrada | | |
| **ISHODI:** | **MAT OŠ A.1.1. Opisuje i prikazuje količine prirodnim brojevima i nulom.**  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  - razlikuje jednoznamenkaste i dvoznamenkaste brojeve  - objašnjava vezu između vrijednosti znamenaka i vrijednosti broja | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Sportski rezultati**  **Ishod aktivnosti:** čita i zapisuje brojeve do 20 i nulu brojkama i riječima.  **Opis aktivnosti:**  Učiteljica/učitelj postavlja komunikacijsku situaciju: Kojim se sportovima bavite? Idete li na neku sportsku aktivnost? Koju? Zašto se bavite sportom? Zbog čega je važno baviti se sportom? Idete li ponekad sa svojim klubom na sportska natjecanja? Kakvi su rezultati u tim natjecanjima? Pobjeđujete li ili gubite? Učenici otvaraju udžbenik na 64. str. i promatraju prikazani rezultat. Koji rezultat uočavate na ilustraciji? U kojim sve sportovima može biti rezultat 9 : 12?  **2. Jednoznamenkasti i dvoznamenkasti brojevi**  **Ishod aktivnosti:** čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve.  **Opis aktivnosti:**  Nastavlja se komunikacijska situacija: U čemu se razlikuju brojevi 9 i 12? Naučili smo da se brojevi pišu znamenkama. Koja je razlika između ova dva broja s obzirom na broj znamenaka? Koliko je znamenaka kojima možemo zapisati brojeve? Koje su to znamenke? Kako biste nazvali brojeve koji imaju jednu znamenku? Kako biste nazvali brojeve koji imaju dvije znamenke? S obzirom na broj znamenaka kakav je broj 9, a kakav broj 12?  Koje smo dvoznamenkaste brojeve naučili? Učiteljica/učitelj zapisuje jednoznamenkaste brojeve na ploču i njihov naziv te dvoznamenkaste brojeve do 20 i naziv.  Učenici mogu riješiti zadatke u udžbeniku na str. 65.  **3. Koji je to broj?**  **Ishod aktivnosti:** prikazuje brojeve do 20 na različite načine; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve; objašnjava vezu između vrijednosti znamenaka i vrijednosti broja.  **Opis aktivnosti:**  Učenici rade u paru. Dobivaju napisane brojeve rastavljene na desetice i jedinice (npr. 0D 5J, 1D 4J) koje trebaju napisati u obliku broja razvrstavajući ih u tablicu na jednoznamenkaste i dvoznamenkaste brojeve.  **4. Poskočimo**  **Ishod aktivnosti:** razlikuje jednoznamenkaste i dvoznamenkaste brojeve.  **Opis aktivnosti:**  Učiteljica/učitelj izgovara brojeve do 20. Ako izgovori jednoznamenkasti broj, učenici skoče jednom, ako izgovori dvoznamenkasti broj, skoče dva puta. | [Jednoznamenkasti i dvoznamenkasti brojevi](https://hr.izzi.digital/DOS/104/363.html)  **Objekt** [Jedan je višak](https://hr.izzi.digital/DOS/104/363.html#block-26619)  **Objekt** [Jedna ili dvije znamenke](https://hr.izzi.digital/DOS/104/363.html#block-26610) | OŠ HJ – A.1.1. - Učenik razgovara i govori u skladu s jezičnim razvojem izražavajući svoje potrebe, misli i osjećaje; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OŠ TZK – A.1.1. – Izvodi prirodne načine gibanja.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – B.1.2. – Aktivno sluša, daje i prima povratne informacije i komunicira u skladu s komunikacijskim pravilima; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |