**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNKCIJE; MJERENJA; PODATCI, STATISTIKA I VJEROJATNOST | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | BROJ 3, obrada | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ A. 1. 2 Uspoređuje prirodne brojeve do 20 i nulu.**  - određuje odnos među količinama riječima: više – manje – jednako  **MAT OŠ B. 1. 2 Prepoznaje uzorak i nastavlja niz.**  - objašnjava kriterije nizanja  - niže po zadanome kriteriju  **MAT OŠ D. 1. 2 Služi se hrvatskim novcem u jediničnoj vrijednosti kune u skupu brojeva do 20**  - prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Pomozi mami**  **Ishod aktivnosti:** učenik broji u skupu brojeva do 20; prebrojava članove skupa.  **Opis aktivnosti:**  Učenici promatraju ilustraciju u udžbeniku na str. 27. Učiteljica/učitelj potiče komunikacijsku situaciju: Što mama želi napraviti? Može li uključiti utikač u utičnicu sa slike? Zašto ne može? Što mislite postoje li utikači s 3 zupca i utičnice s 3 rupice? Jeste li ih igdje vidjeli? Gdje? Kako biste riješili mamin problem? Koje kućanske aparate imate u svom domu? Kako izgledaju utikači tih aparata? U kakvu utičnicu ih uključujete? Kako se ponašate dok se služite kućanskim aparatima?  **2. Oblikujemo i pišemo broj 3**  **Ishod aktivnosti:** učenik broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; određuje skup prema nekome svojstvu; prebrojava članove skupa.  **Opis aktivnosti:**  Učenici promatraju tri ilustracije na 27. str. u udžbeniku. (TRI utičnice, TROJE ljudi, TRI zvučnika). Učiteljica/učitelj ih potiče na promatranje i pita ih što vide. Traži od učenika da nabroje čega može biti tri ili troje. Učiteljica/učitelj crta po jedan primjer od onoga što su učenici nabrojali ili crta tri cvijeta, troje škare, tri olovke. Ispod sličica piše riječima TRI, TROJE i TRI, a zatim i brojku 3. U praznom prostoru na ploči pokazuje učenicima kako se piše broj 3. Učenici pišu prstom po klupi ili u zraku. Prema vlastitom odabiru odlaze na radna mjesta gdje se nalaze pijesak, vuna, čačkalice, plastelin i kamenčići te oblikuju broj 3.  Nakon toga učiteljica/učitelj pokazuje pisanje broja 3 u pravokutnik na ploči, a učenici pišu cijeli red broja 3 u svoje bilježnice.  **3. Skupovi predmeta i glasova**  **Ishod aktivnosti:** učenik broji u skupu brojeva do 20; povezuje količinu i broj; prebrojava članove skupa; objašnjava kriterije nizanja; niže po zadanome kriteriju.  **Opis aktivnosti:**  Učenici u paru rade skupove od jedan, dva i tri člana te slažu nizove prema vlastitom odabiru. Izgovaraju riječi s tri glasa.  **4. Razmišljamo i rješavamo**  **Ishod aktivnosti:** učenik broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; prebrojava članove skupa; prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna.  **Opis aktivnosti:**  Učiteljica/učitelj stavlja na ploču 4 aplikacije kovanica od jedne kune i jednu aplikaciju kovanice od dvije kune. Pita učenike kako bi oblikovali 2 skupa, a da u svakom skupu bude 3 kune. Učenici dolaze pred ploču i zaokružuju skupove prema uputi, a potom i crtaju u bilježnice. Zatim rješavaju zadatke na 28. str. u udžbeniku. | **[Broj 3](https://hr.izzi.digital/DOS/104/351.html)**  **Objekt** [Tri klika i gotova je slika](https://hr.izzi.digital/DOS/104/351.html#block-9340)  **Objekt** [U koliko se boja plastelina može izraditi broj 3?](https://hr.izzi.digital/DOS/104/351.html#block-5308)  **Objekt** [Tri se može crtati](https://hr.izzi.digital/DOS/104/351.html" \l "block-9366)  **Objekt** [3 kune](https://hr.izzi.digital/DOS/104/351.html#block-5315) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje. A. 1. 7 - Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.  PID OŠ – B. 1. 3 – Učenik prepoznaje, razlikuje i primjenjuje odnose: gore - dolje, naprijed - natrag, ispred - iza, lijevo - desno, unutar - izvan, ispod – iznad.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  POD – C. 1. 3. – Upoznaje funkciju novca. |