**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNKCIJE | | |
| **TEMA:** | NA KRAJU SMO PRIČE, TO JE DOBAR ZNAK, ZBUNJENI PRVAŠIĆ POSTAO JE ĐAK | | |
| **NASTAVNI SADRŽAJ:** | ZBRAJANJE I ODUZIMANJE DO 20, ponavljanje i vježbanje | | |
| **ISHODI:** | **MAT OŠ A.1.4. i B.1.1. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom - imenuje članove u računskim operacijama - primjenjuje svojstva komutativnosti i asocijativnosti te vezu zbrajanja i oduzimanja  - određuje nepoznati član jednakosti  **MAT OŠ A.1.1. Opisuje i prikazuje količine prirodnim brojevima i nulom.**  - prikazuje brojeve do 20 na različite načine  - razlikuje jednoznamenkaste i dvoznamenkaste brojeve  - objašnjava vezu između vrijednosti znamenaka i vrijednosti broja  **MAT OŠ A.1.5. Matematički rasuđuje te matematičkim jezikom prikazuje i rješava različite tipove zadataka.**  - odabire matematički zapis uspoređivanja brojeva ili računsku operaciju u tekstualnim zadatcima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Računanje s nepoznanicom**  **Ishod aktivnosti:** zbraja i oduzima brojeve do 20; računske operacije zapisuje matematičkim zapisom; imenuje članove u računskim operacijama; primjenjuje svojstva komutativnosti i asocijativnosti te vezu zbrajanja i oduzimanja; određuje nepoznati broj u jednakosti; odabire matematički zapis uspoređivanja brojeva ili računsku operaciju u tekstualnim zadatcima.  **Opis aktivnosti:**  Učiteljica/učitelj usmeno zadaje zadatke zbrajanja i oduzimanja do 20, a učenici zapisuju jednakosti s nepoznanicom i rješavaju ih.  npr.  Ako je prvi pribrojnik 8, a zbroj 15, koliki je drugi pribrojnik?  Koliki je prvi pribrojnik ako je drugi pribrojnik 5, a zbroj 14?  Izračunaj umanjenik ako je umanjitelj 13, a razlika 6.  Koliki je umanjitelj ako je umanjenik 16, a razlika 7?  **2. Tombola**  **Ishod aktivnosti:** zbraja i oduzima brojeve do 20; razlikuje jednoznamenkaste i dvoznamenkaste brojeve.  **Opis aktivnosti:**  Svaki učenik dobije tablicu samo s nekim brojevima do 20. Učiteljica/učitelj izvlači iz vrećice zadatke zbrajanja i oduzimanja do 20, govori ih, a učenici prekrivaju u svojoj tablici one brojeve koji su rezultat postavljenog zadatka.  **3. Gađanje mete**  **Ishod aktivnosti:** zbraja i oduzima brojeve do 20; računske operacije zapisuje matematičkim zapisom; primjenjuje svojstva komutativnosti i asocijativnosti te vezu zbrajanja i oduzimanja; određuje nepoznati broj u jednakosti.  **Opis aktivnosti:**  Učenici su podijeljeni u dvije skupine. Stoje u kolonama. Na ploči su postavljene dvije mete s brojevima do 20. Po jedan učenik iz svake kolone dolazi pred ploču, gađa metu, a zatim oba učenika zapisuju račun zbrajanja ili oduzimanja s ta dva broja. Ako pogode dva jednoznamenkasta broja, zapisuju jednakost sa zbrajanjem, a ako pogode dva dvoznamenkasta broja, zapisuju jednakost s oduzimanjem.  **4. Razmišljamo i rješavamo**  **Ishod aktivnosti:** zbraja i oduzima brojeve do 20; računske operacije zapisuje matematičkim zapisom; primjenjuje svojstva komutativnosti i asocijativnosti te vezu zbrajanja i oduzimanja; određuje nepoznati broj u jednakosti.  **Opis aktivnosti:**  Učenici rješavaju zadatke u udžbeniku na 94. str. | [Oduzimanje (18 – 12)](https://hr.izzi.digital/DOS/104/383.html)  **Objekt** [Vrijeme je za kviz](https://hr.izzi.digital/DOS/104/383.html#block-29186) | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje.; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – A.1.3. – Razvija osobne potencijale.; B.1.2. – Aktivno sluša, daje i prima povratne informacije i komunicira u skladu s komunikacijskim pravilima.; C.1.2. – Ponaša se u skladu s pravilima skupine. Prepoznaje pravedno i pošteno ponašanje.; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  ZDR – B.1.3/A. – Prepoznaje igru kao važnu razvojnu i društvenu aktivnost. |

Prilog

