**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNKCIJE | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | PRIBROJNICI I ZBROJ, ponavljanje i vježbanje | | |
| **ISHODI:** | **MAT OŠ A. 1. 4. i B. 1. 1. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom  - imenuje članove u računskim operacijama  - određuje nepoznati broj u jednakosti  **MAT OŠ A. 1. 1. Opisuje i prikazuje količine prirodnim brojevima i nulom.**  - povezuje količinu i broj  - čita i zapisuje brojeve do 20 i nulu brojkama i riječima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Nazivi članova zbrajanja**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama; određuje nepoznati broj u jednakosti; računske operacije zapisuje matematičkim zapisom.  **Opis aktivnosti:**  Učiteljica/učitelj postavlja nekoliko zadataka na ploči:  2 + 7 = \_\_\_\_  4 + \_\_\_\_ = 8  \_\_\_\_ + 3 = 10  Učenici ih rješavaju u bilježnicama, a zatim na ploči.  Učiteljica/učitelj za svaki zadatak pojedinačno postavlja pitanja: Koji su nam brojevi poznati? Koji broj nam nije poznat? Koliki je prvi pribrojnik, koliki je drugi pribrojnik? Koliki zbroj si dobio/dobila?  **2. Izračunaj nepoznati broj**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama; određuje nepoznati broj u jednakosti; računske operacije zapisuje matematičkim  zapisom.  **Opis aktivnosti**:  Učiteljica/učitelj piše zadatke na ploču. Učenici ih samostalno rješavaju te trebaju zaokružiti pribrojnike plavom, a zbroj crvenom bojom. Zadatci se mogu pripremiti i na listiću.  1 + 8 = \_\_\_\_ \_\_\_\_ = 8 + 2 1 + 5 + 2 = \_\_\_\_ 2 + 3 + 4 + 1 = \_\_\_\_  4 + \_\_\_\_ = 6 10 = \_\_\_\_ + 3 3 + \_\_\_\_ + 4 = 9 \_\_\_\_ + 1 + 2 + 3 = 9  Učiteljica/učitelj postavlja komunikacijsku situaciju za svaki zadatak: Koji su nam članovi u zadatku poznati? Što moramo izračunati? Imaju li svi zadatci jednak broj pribrojnika? U koliko zadataka su po dva pribrojnika? Koliko je pribrojnika u 3. i 4. zadatku? Koliko pribrojnika je u zadnja dva zadatka?  **3. Zapiši jednakost**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama; određuje nepoznati broj u jednakosti; računske operacije zapisuje matematičkim  zapisom.  **Opis aktivnosti:**  Učenici su podijeljeni u skupine. Učiteljica/učitelj zadaje zadatke s dvjema vrstama glazbala, npr. zvečkom, koja predstavlja prvi pribrojnik, i defom, koji predstavlja drugi pribrojnik. Učenici zapisuju račune ovisno o tome koliko je puta učiteljica/učitelj udarila/udario pojedinom vrstom glazbala te ih izračunavaju. Pobjednik je skupina koja je točno zapisala i riješila sve račune.  Npr. ako učiteljica/učitelj 3 puta udari defom i 4 puta zvečkom, račun je potrebno zapisati 4 + 3 = 7  Ili ako 2 puta udari zvečkom, a 5 puta defom, točan je zapis 2 + 5 = 7  **4. Razmišljamo i rješavamo**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama; određuje nepoznati broj u jednakosti; računske operacije zapisuje matematičkim  zapisom.  **Opis aktivnosti:**  Učenici rješavaju zadatke u udžbeniku na 36. i 37. str. | [Pribrojnici i zbroj](https://hr.izzi.digital/DOS/104/373.html)  **Objekt** [Na putu do škole](https://hr.izzi.digital/DOS/104/373.html#block-28146)  **Objekt** [Matematički baloni](https://hr.izzi.digital/DOS/104/373.html#block-28155)  **Objekt** [Vrijeme je za kviz](https://hr.izzi.digital/DOS/104/373.html#block-28172) | OŠ HJ – A. 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 5. - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OŠ GK – A. 1. 2 - Temeljem slušanja, razlikuje pojedine glazbeno-izražajne sastavnice.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. - Ponaša se u skladu s pravilima skupine. Prepoznaje pravedno i pošteno ponašanje.; C. 1. 3. – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |

Prilog

