**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI | | |
| **TEMA:** | NA KRAJU SMO PRIČE, TO JE DOBAR ZNAK, ZBUNJENI PRVAŠIĆ POSTAO JE ĐAK | | |
| **NASTAVNI SADRŽAJ:** | ODUZIMANJE (12 – 10), obrada | | |
| **ISHODI:** | **MAT OŠ A.1.4. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom  - imenuje članove u računskim operacijama  **MAT OŠ A.1.1. Opisuje i prikazuje količine prirodnim brojevima i nulom.**  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  - razlikuje jednoznamenkaste i dvoznamenkaste brojeve  - objašnjava vezu između vrijednosti znamenaka i vrijednosti broja | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Rastavljanje na desetice i jedinice**  **Ishod aktivnosti:** prikazuje brojeve do 20 na različite načine; čita i zapisuje brojeve do 20 i nulu brojkama i riječima; objašnjava vezu između vrijednosti znamenaka i vrijednosti broja.  **Opis aktivnosti:**  Učiteljica/učitelj govori brojeve od 11 do 19, a učenici ih rastavljaju na desetice i jedinice.  **2. Oduzimanje desetice od dvoznamenkastog broja**  **Ishod aktivnosti:** oduzima brojeve do 20; računske operacije zapisuje matematičkim zapisom; imenuje članove u računskim operacijama; prikazuje brojeve do 20 na različite načine; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve.  **Opis aktivnosti:**  Učenici promatraju ilustraciju u udžbeniku na 90. str. Učiteljica/učitelj potiče komunikacijsku situaciju: Koliko godina ima Karlo, a koliko Dora? Tko je stariji? Kako ćeš izračunati za koliko je Karlo stariji? Učenici predlažu kako bi to izračunali, a zatim učiteljica/učitelj prikazuje na abakusu kako se to izračunava.  Na abakusu pokazuje umanjenik, broj 12, u dvije boje (deseticu u jednoj boji, jedinice u drugoj boji). Oduzima umanjitelj, broj 10, tako da pomakne cijelu deseticu koja je u istoj boji na jednu stranu. Na drugoj strani ostaju samo dvije jedinice. Učiteljica/učitelj pokazuje račun na brojevnoj crti i zapisuje ga na ploči:  12 – 10 =2  **3. Računanje pomoću abakusa**  **Ishod aktivnosti:** oduzima brojeve do 20; računske operacije zapisuje matematičkim zapisom; imenuje članove u računskim operacijama; prikazuje brojeve do 20 na različite načine; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve.  **Opis aktivnosti:**  Učenici na abakusu prikazuju ostale zadatke sa 90. str. udžbenika. Jednakosti pišu na ploču i u bilježnicu.  **4. Pokaži razliku**  **Ishod aktivnosti:** oduzima brojeve do 20; povezuje količinu i broj; broji u skupu brojeva do 20; prikazuje brojeve do 20 na različite načine; razlikuje jednoznamenkaste i dvoznamenkaste brojeve.  **Opis aktivnosti:**  Učiteljica/učitelj štapićima „odsvira“ broj koji je umanjenik, umanjitelj je uvijek 10, a učenici moraju prstima pokazivati razliku. |  | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje.; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OŠ GK – A.1.2. – Temeljem slušanja, razlikuje pojedine glazbeno-izražajne sastavnice.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – A.1.3. – Razvija osobne potencijale.; B.1.2. – Aktivno sluša, daje i prima povratne informacije i komunicira u skladu s komunikacijskim pravilima.; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |