**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGERBA I FUNKCIJE; MJERENJE; PODATCI, STATISTIKA I VJEROJATNOST | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | DODAVANJE I ODUZIMANJE BROJA 1; NIZ I BROJEVNA CRTA, ponavljanje i vježbanje | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ A. 1. 2 Uspoređuje prirodne brojeve do 20 i nulu.**  - određuje odnos među količinama riječima: više – manje - jednako  - određuje odnos među brojevima riječima: veći – manji - jednak  - uspoređuje brojeve matematičkim znakovima >, < i =  **MAT OŠ B. 1. 2 Prepoznaje uzorak i nastavlja niz.**  - uočava uzorak nizanja  - objašnjava pravilnost nizanja  - objašnjava kriterije nizanja  - niže po zadanom kriteriju  **MAT OŠ A. 1. 4 Zbraja i oduzima u skupu brojeva do 20.**  **-** zbraja i oduzima brojeve do 20  **MAT OŠ D. 1. 1 Učenik analizira i uspoređuje objekte iz okoline prema mjerivom svojstvu.**  - prepoznaje odnose među predmetima: dulji – kraći – jednako dug, veći – manji – jednak  - određuje najdulji, najkraći, najveći, najmanji objekt  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - čita i tumači podatke prikazane piktogramima i jednostavnim tablicama  - određuje skup prema nekome svojstvu  - prebrojava članove skupa  - uspoređuje skupove | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Pitam vas, pitam**  **Ishod aktivnosti:** učenik povezuje količinu i broj; broji u skupu brojeva do 20; određuje odnos među količinama riječima: više – manje – jednako; određuje odnos među brojevima riječima: veći – manji – jednak; zbraja i oduzima brojeve do 20; prepoznaje odnose među predmetima: dulji – kraći – jednako dug, veći – manji – jednak; određuje najdulji, najkraći, najveći, najmanji objekt.  **Opis aktivnosti:**  Učiteljica/učitelj potiče komunikacijsku situaciju kako bi se ukratko ponovio naučeni sadržaj: Neka ustane onaj tko je najviši u razredu. Neka ustane onaj tko je najniži u razredu. Što je u učionici veće od školske torbe, a što manje? Tko ima najdužu kosu, a tko najkraću? Ima li u učionici više učenika ili klupa? Čega ima manje od klupa? Zajedno ćemo brojati od najmanjeg broja do najvećeg broja kojeg smo učili. Sada ćemo brojati od najvećeg do najmanjeg. Koja kovanica je veća od jedne kune, a manja od 5? Koji brojevi su veći od broja 2? Koji brojevi su manji od broja 5? Koliko je 3 I 1, 4 I 1? Koliko je 3 MANJE 1, 2 MANJE 1?  **2. Gađanje mete**  **Ishod aktivnosti:** učenik povezuje količinu i broj; broji u skupu brojeva do 20; prikazuje brojeve do 20 na različite načine; čita i zapisuje brojeve do 20 i nulu brojkama i riječima; određuje odnos među količinama riječima: više – manje – jednako; određuje odnos među brojevima riječima: veći – manji – jednak; uspoređuje brojeve matematičkim znakovima >, < i =; zbraja i oduzima brojeve do 20; čita i tumači podatke prikazane piktogramima i jednostavnim tablicama; određuje skup prema nekome svojstvu; prebrojava članove skupa; uspoređuje skupove.  **Opis aktivnosti:**  Učiteljica/učitelj stavlja ili crta na ploču metu. Krugovi od najvećeg vanjskog prema najmanjem u sredini do- nose od jednog do pet bodova. Svaki učenik gađa metu, osvaja određeni broj bodova te u jednostavnu tablicu ucrtava kružić iznad broja osvojenih bodova. Kada svi pogode metu i ucrtaju kružiće u tablicu, određujemo koji broj su najviše puta pogodili, koji najmanje i ima li jednak broj pogođenih.  **Primjer tabličnog prikaza:**  Učenici crtaju prema uputama učiteljice/učitelja: Nacrtaj 4 velike jabuke i jednu malu. Brojevima i matematičkim znakovima usporedi količinu jabuka. Kojih jabuka je više, a kojih manje? Koliko ima velikih i malih jabuka zajedno? Označi i prikaži na brojevnoj crti.  Nekoliko učenika piše nejednakost na ploči i označava račun na brojevnoj crti. Nakon toga se može zadati još zadataka.  **3. Niz do niza**  **Ishod aktivnosti:** učenik povezuje količinu i broj; broji u skupu brojeva do 20; prikazuje brojeve do 20 na različite načine; čita i zapisuje brojeve do 20 i nulu brojkama i riječima; određuje odnos među količinama riječima: više – manje – jednako; određuje odnos među brojevima riječima: veći – manji – jednak; uspoređuje brojeve matematičkim znakovima >, < i =; uočava uzorak nizanja; objašnjava pravilnost nizanja; objašnjava kriterije nizanja; niže po zadanom kriteriju.  **Opis aktivnosti:**  Svaki učenik crta ogrlicu prema želji stvarajući niz.  Rješavanje zadataka na 53. str. udžbenika. Nakon toga rješavaju kviz iz digitalnih sadržaja – zadnja aktivnost uz brojevnu crtu. | Mogu se provesti preostale aktivnosti i riješiti digitalni zadatci iz nastavnih jedinica [**Dodavanje broja 1**](https://hr.izzi.digital/DOS/104/365.html), [**Oduzimanje broja 1**](https://hr.izzi.digital/DOS/104/366.html), [**Brojevna crta**](https://hr.izzi.digital/DOS/104/354.html) i [**Niz**](https://hr.izzi.digital/DOS/104/345.html).  **Objekt** [Vrijeme je za kviz](https://hr.izzi.digital/DOS/104/354.html#block-4280) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |