**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; MJERENJE; PODATCI, STATISTIKA I VJEROJATNOST | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | ZBRAJANJE I ODUZIMANJE DO 10, obrada | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ A. 1. 4 Zbraja i oduzima u skupu brojeva do 20.**  - zbraja i oduzima brojeve do 20  **MAT OŠ D. 1. 2 Služi se hrvatskim novcem u jediničnoj vrijednosti kune u skupu brojeva do 20.**  - prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna  - uspoređuje vrijednosti kovanica i novčanica te računa s novcem u skupu brojeva do 20  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Rođendan**  **Ishod aktivnosti:** broji u skupu brojeva do 20; prebrojava članove skupa; zbraja i oduzima brojeve do 20.  **Opis aktivnosti:**  Učenici slušaju učiteljičinu/učiteljevu kratku matematičku priču: Nina je na rođendan pozvala 9 prijatelja. Kod  kuće je imala 8 papirnatih tanjurića, 6 papirnatih čaša i 7 salveta. Koliko tanjurića, čaša i salveta mora kupiti da  bi imala dovoljan broj za sebe i prijatelje? Učiteljica/učitelj na ploču crta 8 tanjura, 6 čaša i 7 salveta. Koliko će djece biti na Nininom rođendanu? Koliko treba biti tanjura, čaša i salveta? Troje učenika dolazi pred ploču i crta drugom bojom ostale predmete da ih bude 10.  **2. Zbrajamo i oduzimamo**  **Ishod aktivnosti:** broji u skupu brojeva do 20; prikazuje brojeve do 20 na različite načine; zbraja i oduzima brojeve do 20.  **Opis aktivnosti:**  Učenici na ploču pišu računske radnje zbrajanja do 10 prema matematičkoj priči s početka sata. Označuju računske radnje na brojevnoj crti.  8 + 2 = 10, 6 + 4 = 10, 7 + 3 = 10  Nakon toga pišu suprotne računske radnje oduzimanja do 10 i označuju ih na brojevnoj crti.  10 – 2 = 8, 10 – 4 = 6, 10 – 3 = 7  **3. U trgovini**  **Ishod aktivnosti:** zbraja i oduzima brojeve do 20; prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna; uspoređuje vrijednosti kovanica i novčanica te računa s novcem u skupu brojeva do 20.  **Opis aktivnosti:**  Učenici su podijeljeni u skupine. Svaka skupina dobiva papire sa slikama i cijenama određenih proizvoda. Zadatak učenika je ispod svakog predmeta nacrtati kovanice ili novčanice s kojima mogu platiti te proizvode.  **4. Razmišljamo i rješavamo**  **Ishod aktivnosti:** broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; zbraja i oduzima brojeve do 20.  **Opis aktivnosti:**  Učenici rješavaju zadatke u udžbeniku na str. 29. i 30. | [Broj 10 – zbrajanje i oduzimanje do 10](https://hr.izzi.digital/DOS/104/372.html)  **Objekt** [Točno ili netočno?](https://hr.izzi.digital/DOS/104/372.html#block-27969)  **Objekt** [Zbrka na brojevnoj crti](https://hr.izzi.digital/DOS/104/372.html#block-31697)  **Objekt** [Matematički memori](https://hr.izzi.digital/DOS/104/372.html#block-28053)  **Objekt** [Vrijeme je za kviz](https://hr.izzi.digital/DOS/104/372.html#block-28093) | OŠ HJ – A. 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 5 - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 3. – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  POD – C. 1. 3. – Upoznaje funkciju novca. |

Prilog 1.

|  |  |  |  |  |  |  |  |
| --- | --- | --- | --- | --- | --- | --- | --- |
| 7 kn | 4 kn | 8 kn | 9 kn | 10 kn | 3 kn | 1 kn | 5 kn |