**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNKCIJE | | |
| **TEMA:** | NA KRAJU SMO PRIČE, TO JE DOBAR ZNAK, ZBUNJENI PRVAŠIĆ POSTAO JE ĐAK | | |
| **NASTAVNI SADRŽAJ:** | MATEMATIČKE IGRE | | |
| **ISHODI:** | **MAT OŠ A.1.4. i B.1.1. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom - imenuje članove u računskim operacijama - primjenjuje svojstva komutativnosti i asocijativnosti te vezu zbrajanja i oduzimanja - određuje nepoznati broj u jednakosti  **MAT OŠ A.1.1. Opisuje i prikazuje količine prirodnim brojevima i nulom.**  - čita i zapisuje brojeve do 20 i nulu brojkama i riječima  **MAT OŠ A.1.5. Matematički rasuđuje te matematičkim jezikom prikazuje i rješava različite tipove zadataka.**  - postavlja matematički problem  - koristi se stečenim spoznajama u rješavanju različitih tipova zadataka  - odabire matematički zapis uspoređivanja brojeva ili računsku operaciju u tekstualnim zadatcima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **PRIJEDLOZI IGARA**  **Zagonetne vrećice**  **Ishod aktivnosti:** zbraja i oduzima brojeve do 20.  **Opis aktivnosti:**  U vrećici se nalaze papirići s brojevima do 20. Učenik će izvući dva papirića s brojevima te, ovisno o tome koje brojeve izvuče, zbrojit će ih ili oduzeti. Ako je moguće ta dva broja i zbrojiti i oduzeti, zapisat će obje jednakosti.  **Igra DA ili NE**  **Ishod aktivnosti:** zbraja i oduzima brojeve do 20.  **Opis aktivnosti:**  Svaki učenik ima karticu na kojoj s jedne strane, na zelenoj podlozi, piše DA, a s druge strane, na crvenoj podlozi, NE. Učiteljica/učitelj izgovara jednakosti. Ako je jednakost točna, učenici okreću znak DA, a ukoliko je netočna, znak NE.  **Gađanje mete**  **Ishod aktivnosti:** zbraja i oduzima brojeve do 20; računske operacije zapisuje matematičkim zapisom; primjenjuje svojstva komutativnosti i asocijativnosti te vezu zbrajanja i oduzimanja; određuje nepoznati broj u jednakosti.  **Opis aktivnosti:**  Učenici su podijeljeni u dvije skupine. Stoje u kolonama. Na ploči su postavljene dvije mete s brojevima do 20. Po jedan učenik iz svake kolone dolazi pred ploču, gađa metu, a zatim oba učenika zapisuju račun zbrajanja ili oduzimanja s ta dva broja. Ako pogode dva jednoznamenkasta broja, zapisuju jednakost zbrajanja, a ako pogode dva dvoznamenkasta broja, zapisuju jednakost s oduzimanja.  **Poskoci**  **Ishod aktivnosti:** zbraja i oduzima brojeve do 20.  **Opis aktivnosti:**  Učiteljica/učitelj zadaje zadatke zbrajanja ili oduzimanja brojeva do 20, a učenici u mjestu moraju skočiti onoliko puta koliki je rezultat.  **U trgovini**  **Ishod aktivnosti:** zbraja i oduzima brojeve do 20; prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna; uspoređuje vrijednosti kovanica i novčanica te računa s novcem u skupu brojeva do 20.  **Opis aktivnosti:**  Učenici su podijeljeni u skupine. Svaka skupina dobiva papire sa slikama i cijenama određenih proizvoda. Zadatak učenika je ispod svakog predmeta nacrtati kovanice ili novčanice kojima mogu platiti te proizvode.  **Računamo glazbalima**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama; određuje nepoznati broj u jednakosti; računske operacije zapisuje matematičkim zapisom.  **Opis aktivnosti:**  Učiteljica/učitelj zadaje zadatke zbrajanja i oduzimanja s dva različita glazbala, npr. štapićima i trokutićem. Prije sviranja glazbalima naglasi je li riječ o zbrajanju ili oduzimanju. Štapićima lupi onoliko puta koliki je umanjenik ili prvi pribrojnik, a trokutićem onoliko puta koliki je umanjitelj ili drugi pribrojnik. Učenici pojedinačno govore kolika je razlika ili zbroj.  **Zadaci u krugu**  **Ishod aktivnosti:** zbraja i oduzima brojeve do 20; imenuje članove u računskim operacijama; primjenjuje svojstvo komutativnosti i vezu zbrajanja i oduzimanja; određuje nepoznati broj u jednakosti.  **Opis aktivnosti:**  Učenici su podijeljeni u skupine. Dobivaju zadatke napisane na papiru u krugu. U sredinu kruga stave olovku, manju bocu ili spiner. Učenici redom zavrte predmet koji je u sredini kruga te rješavaju zadatak koji pokaže vrh olovke, otvor boce ili strelica na spineru. Zadatci mogu biti raznoliki, vezani uz zbrajanje i oduzimanje do 20: jednostavni zadatci zbrajanja i oduzimanja, zadatci riječima, veza zbrajanja i oduzimanja, zamjena mjesta pribrojnika.  **Igra zbrajanja ili oduzimanja u krugu**  **Ishod aktivnosti:** zbraja brojeve do 20; računske operacije zapisuje matematičkim zapisom; prikazuje brojeve do 20 na različite načine.  **Opis aktivnosti:**  Učenici stoje u krugu. Učiteljica/učitelj započinje igru zbrajanja ili oduzimanja do 20. Izgovori „11 plus…“ i baci loptu nekom učeniku. On nastavlja zadatak dodajući broj po želji, npr. 8, te baca sljedećem učeniku koji govori rezultat. Taj učenik baca dalje te se igra nastavlja tako da učenici zadaju sami zadatke i rješavaju ih dodavajući se u krugu loptom. | [Kontrolni zadatci](https://hr.izzi.digital/DOS/104/21229.html) | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje.; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OŠ GK – B.1.4. – Stvara/improvizira melodijske i ritamske cjeline pjevanjem, pokretom, pljeskanjem, lupkanjem, koračanjem i/ili udaraljkama.  OŠ TZK – A.1.2. – Provodi jednostavne motoričke igre.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – A.1.3. – Razvija osobne potencijale.; B.1.2. – Aktivno sluša, daje i prima povratne informacije i komunicira u skladu s komunikacijskim pravilima.; C.1.2. – Ponaša se u skladu s pravilima skupine. Prepoznaje pravedno i pošteno ponašanje.; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  pod – C.1.3. – Upoznaje funkciju novca.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  ZDR – B.1.3/A. – Prepoznaje igru kao važnu razvojnu i društvenu aktivnost. |