**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; MJERENJE; PODATCI, STATISTIKA I VJEROJATNOST | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | BROJ 1, obrada | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ A. 1. 2 Uspoređuje prirodne brojeve do 20 i nulu.**  - određuje odnos među količinama riječima: više – manje – jednako  **MAT OŠ D. 1. 2 Služi se hrvatskim novcem u jediničnoj vrijednosti kune u skupu brojeva do 20**  - prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Promatramo oko sebe**  **Ishod aktivnosti:** učenik određuje odnos među količinama riječima: više – manje – jednako; broji u skupu brojeva do 20; prebrojava članove skupa; uspoređuje skupove.  **Opis aktivnosti:**  Učiteljica/učitelj pita učenike: Ima li u učionici više prozora ili vrata? Čega ima manje? Koliko ima vrata? Čega još u učionici ima po jedan?  **2. Oblikujemo i pišemo broj 1**  **Ishod aktivnosti:** učenik broji u skupu brojeva do 20; određuje skup prema nekome svojstvu; prebrojava članove skupa; uspoređuje skupove.  **Opis aktivnosti:**  Učenici promatraju ilustraciju sa žaruljom, Mjesecom i Suncem u udžbeniku na str. 20. Učiteljica/učitelj traži od učenika da kažu što vide.  Za što još možemo reći da je JEDNA? Za koje predmete možemo reći JEDAN? Za koje JEDNO?  Učiteljica/učitelj crta po jedan predmet od onoga što su učenici rekli i ispod crteža piše JEDAN, JEDNA, JEDNO i broj 1. U praznom prostoru na ploči pokazuje učenicima kako se piše broj 1. Učenici pišu u zraku broj 1.  U učionici se na različitim radnim mjestima nalaze pijesak, vuna, čačkalice, plastelin, kamenčići. Učenici prema vlastitom odabiru odlaze na radna mjesta te oblikuju broj 1.  Nakon toga učiteljica/učitelj pokazuje pisanje broja 1 u pravokutnik na ploči te učenici pišu cijeli red broja 1 u svoje bilježnice.  **3. Vođeno crtanje**  **Ishod aktivnosti:** učenik broji u skupu brojeva do 20; prebrojava članove skupa; uspoređuje skupove.  **Opis aktivnosti:**  Učenici crtaju prema učiteljičinim/učiteljevim uputama: Nacrtaj jedan prozor. Pored prozora nacrtaj jedna vrata. Iznad prozora nacrtaj jedan sat, a ispod prozora jednu loptu.  Ima li na slici istih predmeta? Koji broj biste pridružili svakom predmetu? Učenici u kvadratić ispod predmeta upisuju broj 1.  Učiteljica/učitelj stavlja na svoj stol određeni broj istih predmeta. Proziva učenika koji ima zadatak spremiti u vrećicu onoliki broj predmeta tako da ostane jedan predmet u skupu. Nekoliko puta ponavlja se ista situacija s različitim predmetima i učenicima.  Učenici koji spremaju predmete u vrećicu govore koliko je čega ostalo, npr. jedna olovka, jedno šiljilo, jedan flomaster…  **4. Razmišljamo i rješavamo**  **Ishod aktivnosti:** učenik broji u skupu brojeva do 20; prebrojava članove skupa.  **Opis aktivnosti:**  Prije rješavanja zadataka može se provesti aktivnost s uočavanjem dijelova glave. Učenici rade u paru, promatraju i imenuju dijelove glave, a zatim na zadani znak dodiruju dijelove glave svoga para prema uputama: Dodirni ono čega je jedan. Dodirni ono čega nema jedan. Dodirni ono što ima jedan glas k. Dodirni ono što ima jedan glas h.  Učenici rješavaju zadatke na 21. str. u udžbeniku uz vođenje i upute učiteljice/učitelja. | **[Broj 1](https://hr.izzi.digital/DOS/104/347.html)**  **Objekt** [Broj 1 oko nas](https://hr.izzi.digital/DOS/104/347.html" \l "block-4286)  **Objekt** [Jedan, jedna, jedno](https://hr.izzi.digital/DOS/104/347.html#block-5202)  **Objekt** [Jedan po jedan](https://hr.izzi.digital/DOS/104/347.html#block-5204) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje. A. 1. 7 - Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.  PID OŠ – B. 1. 3 – Učenik prepoznaje, razlikuje i primjenjuje odnose: gore - dolje, naprijed - natrag, ispred - iza, lijevo - desno, unutar - izvan, ispod – iznad.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  POD – C. 1. 3. – Upoznaje funkciju novca. |