**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNKCIJE | | |
| **TEMA:** | PRIRODA NAM DAJE SVE ŠTO NAM TREBA, SVI SMO POVEZANI ISPOD PLAVOG NEBA | | |
| **NASTAVNI SADRŽAJ:** | ODUZIMANJE (13 – 7), ponavljanje i vježbanje | | |
| **ISHODI:** | **MAT OŠ A.1.4. i B.1.1. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom - primjenjuje svojstva komutativnosti i asocijativnosti te vezu zbrajanja i oduzimanja - određuje nepoznati broj u jednakosti  **MAT OŠ A.1.1. Opisuje i prikazuje količine prirodnim brojevima i nulom.**  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  - razlikuje jednoznamenkaste i dvoznamenkaste brojeve  **MAT OŠ A.1.5. Matematički rasuđuje te matematičkim jezikom prikazuje i rješava različite tipove zadataka.**  - postavlja matematički problem  - koristi se stečenim spoznajama u rješavanju različitih tipova zadataka  - odabire matematički zapis uspoređivanja brojeva ili računsku operaciju u tekstualnim zadatcima  - smišlja zadatke u kojima se pojavljuju odnosi među brojevima ili potreba za zbrajanjem ili oduzimanjem | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Traženje para**  **Ishod aktivnosti:** oduzima brojeve do 20; određuje nepoznati broj u jednakosti; čita i zapisuje brojeve do 20 i nulu brojkama i riječima.  **Opis aktivnosti:**  Učiteljica/učitelj dijeli učenike u dvije skupine. Jedna skupina dobiva papire s brojevima od 2 do 9, a druga skupina dobiva na papiru zadatke oduzimanja s prijelazom desetice. Zadatak učenika je pronaći svoj par. Učenici šeću razredom i traže parove.  **2. Smišljamo zadatke**  **Ishod aktivnosti:** čita i zapisuje brojeve do 20; postavlja matematički problem; koristi se stečenim spoznajama u rješavanju različitih tipova zadataka; odabire matematički zapis uspoređivanja brojeva ili računsku operaciju u tekstualnim zadatcima; smišlja zadatke u kojima se pojavljuju odnosi među brojevima ili potreba za zbrajanjem ili oduzimanjem.  **Opis aktivnosti:**  Učenici u skupinama smišljaju četiri zadatka riječima oduzimanja s prijelazom desetice. Zatim prosljeđuju svoje zadatke susjednoj skupini koja ih rješava. Nakon što svi riješe zadatke, predstavljaju ih pred ostalim skupinama.  **3. Matematička štafeta**  **Ishod aktivnosti:** oduzima brojeve do 20; određuje nepoznati broj u jednakosti; računske operacije zapisuje matematičkim zapisom; čita i zapisuje brojeve do 20 i nulu brojkama i riječima.  **Opis aktivnosti:**  Učenici su podijeljeni u skupine. Svaka skupina stane u kolonu 3 – 4 metra udaljenu od ploče. Ispred ploče svaka skupina u posudici na papirićima ima zadatke oduzimanja s prijelazom desetice. Sve skupine imaju jednake zadatke. Učenik po učenik iz svake kolone dolazi do ploče, izvlači papirić i rješava zadatak na ploči. Nakon toga trči do svog suigrača, dotakne ga i odlazi na začelje kolone. Sljedeći učenik rješava zadatak na ploči.  Pobjeđuje skupina s najviše točno riješenih zadataka. | [Oduzimanje (13 – 7](https://hr.izzi.digital/DOS/104/382.html))  **Objekt** [Od najmanjeg do najvećeg](https://hr.izzi.digital/DOS/104/382.html#block-29079) | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OŠ TZK – A.1.2. – Provodi jednostavne motoričke igre.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – A.1.3. – Razvija osobne potencijale.; B.1.2. – Aktivno sluša, daje i prima povratne informacije i komunicira u skladu s komunikacijskim pravilima.; C.1.2. – Ponaša se u skladu s pravilima skupine. Prepoznaje pravedno i pošteno ponašanje.; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |

Prilog - uz aktivnost 1

|  |  |  |  |
| --- | --- | --- | --- |
| **2** | **3** | **4** | **5** |
| **6** | **7** | **8** | **9** |

|  |  |  |  |
| --- | --- | --- | --- |
| **11 - 9** | **12 - 9** | **11 - 7** | **13 - 8** |
| **12 - 6** | **13 - 6** | **15 - 7** | **18 - 9** |

Prilog

