**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; PODATCI, STATISTIKA I VJEROJATNOST | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | ZBRAJANJE I ODUZIMANJE BROJEVA, ponavljanje i vježbanje | | |
| **ISHODI:** | **MAT OŠ A. 1. 4 Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom  - određuje nepoznati broj u jednakosti  **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Pronađi par**  **Ishod aktivnosti:** zbraja i oduzima brojeve do 20; čita brojeve do 20 i nulu brojkama.  **Opis aktivnosti:**  Učiteljica/učitelj dijeli učenike u dvije skupine. Jedna skupina dobiva papire s brojevima od 1 do 5, a druga skupina dobiva zadatke zbrajanja i oduzimanja (npr. 4+1, 3–2…). Zadatak učenika je pronaći svoj par. Učenici šeću razredom i traže parove.  Nakon što su pronašli parove, učenici s istim rješenjem stanu u istu skupinu.  **2. Zbrajanje i oduzimanje s nepoznatim brojem**  **Ishod aktivnosti:** prebrojava članove skupa; zbraja i oduzima brojeve do 20; broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; određuje nepoznati broj u jednakosti.  **Opis aktivnosti:**  Učiteljica/učitelj zapisuje na ploču 2 + \_ \_ \_ = 5, crta na ploču kružiće i potiče komunikacijsku situaciju: Koliko je kružića u prvom skupu? Koliko je kružića u drugom skupu? Koliko je kružića u trećem skupu? Koja računska radnja je prikazana? Koliko je kružića više u trećem skupu nego u prvom? Koliko kružića moramo dodati u drugi skup da ih ukupno bude 5? Što ćemo zapisati na crtu?  + =  Na sličan način prikazuje i oduzimanje: 4 - \_ \_ \_ = 1 Koliko je ukupno kružića? Koja računska radnja je prikazana? Koliko kružića nije precrtano? Koliko kružića moramo oduzeti da bi ostao jedan kružić? Što ćemo zapisati na crtu?  Učenici u skupinama sastavljaju po 5 zadataka zbrajanja i oduzimanja, ali tako da nedostaje drugi broj, a rezultat mora biti broj njihove skupine. Kada smisle zadatke, predaju svoje zadatke susjednoj skupini. Skupina koja prva točno riješi zadatke je pobjednik.  **3. Natjecanje skupina**  **Ishod aktivnosti:** zbraja i oduzima brojeve do 20.  **Opis aktivnosti:**  Učiteljica/učitelj postavlja zadatke zbrajanja i oduzimanja. Ustaje ona skupina čiji rezultat je odgovor na postavljeni zadatak.  Npr.: Ako učiteljica/učitelj kaže 4 + 1, mora ustati skupina broj 5. Ako ustane netko iz krive skupine, taj učenik ispada iz igre. Pobjednik je ona skupina gdje ostane najviše učenika.  Učenici mogu rješavati preostale zadatke u udžbeniku na str. 103. i 111. | [Nula](https://hr.izzi.digital/DOS/104/355.html)  **Objekt** [Nula](https://hr.izzi.digital/DOS/104/355.html#block-23525) i [Razmisli](https://hr.izzi.digital/DOS/104/355.html#block-23527)  **Objekt** [Usamljeni park](https://hr.izzi.digital/DOS/104/355.html#block-23529)  **Objekt** [Svaki broj ima svoj par](https://hr.izzi.digital/DOS/104/355.html#block-23564) | OŠ HJ – A 1. 1. - Učenik razgovara i govori u skladu s jezičnim razvojem izražavajući svoje potrebe, misli i osjećaje.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 3. – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |

Prilog 1

|  |  |  |  |  |
| --- | --- | --- | --- | --- |
| **4 + 1** | **2 + 3** | **4 - 0** | **1 + 2** | **2 - 1** |
| **5 - 0** | **2 + 2** | **3 + 0** | **3 + 1** | **1 - 0** |