**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | OBLIK I PROSTOR | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | GEOMETRIJSKI LIKOVI I TOČKA, ponavljanje i vježbanje | | |
| **ISHODI:** | **MAT OŠ C. 1. 1 Crta i razlikuje ravne i zakrivljene crte.**  - razlikuje i crta ravne i zakrivljene crte  **MAT OŠ C. 1. 2 Izdvaja i imenuje geometrijska tijela i likove i povezuje ih s oblicima objekata u okruženju.**  - ravne plohe geometrijskih tijela imenuje kao geometrijske likove: kvadrat, pravokutnik, trokut i krug  - imenuje i opisuje kvadrat, pravokutnik, trokut i krug  **MAT OŠ C. 1. 3 Prepoznaje i ističe točke.**  - prepoznaje istaknute točke i označava ih velikim tiskanim slovima  - crta (ističe) točke  **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20 | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Da ili ne**  **Ishod aktivnosti:** imenuje i opisuje trokut, krug, kvadrat i pravokutnik; ravne plohe geometrijskih tijela imenuje kao geometrijske likove kvadrat, pravokutnik, trokut i krug; razlikuje ravne i zakrivljene crte; prepoznaje istaknute točke.  **Opis aktivnosti:**  Učiteljica/učitelj učenicima dijeli kartončiće koji su zalijepljeni na štapiće. Na jednoj strani na crvenoj podlozi piše **NE**, a na drugoj strani na zelenoj podlozi **DA**. Učiteljica/učitelj potiče komunikacijsku situaciju vezanu uz naučene sadržaje o geometrijskim likovima, crtama i točki. Učiteljica/učitelj postavlja pitanja na koja odgovor može biti DA ili NE. Učenici odgovaraju podižući kartončiće s odgovorom koji smatraju točnim.  **2. Vođeno crtanje**  **Ishod aktivnosti:** imenuje i opisuje trokut, krug, kvadrat i pravokutnik; povezuje količinu i broj; broji u skupu brojeva do 20; prepoznaje istaknute točke i označava ih velikim tiskanim slovima; crta (ističe) točke, razlikuje i crta ravne i zakrivljene crte.  **Opis aktivnosti:**  Učenici crtaju prema učiteljičinim/učiteljevim uputama: Istakni tri točke tako da između njih bude veći razmak. Imenuj ih slovima A, B i C. Točku A i B spoji ravnom crtom. Točku B i C spoji zakrivljenom crtom. Točku A i C spoji izlomljenom crtom. Unutar lika koji si dobio, nacrtaj dva kruga. Izvan lika koji si dobio s desne strane nacrtaj tri trokuta, a s lijeve strane jedan pravokutnik. Pomozi si crtama u bilježnici.  **3. Pronađi navedeni pojam**  **Ishod aktivnosti:** imenuje i opisuje trokut, krug, kvadrat i pravokutnik; ravne plohe geometrijskih tijela imenuje kao geometrijske likove kvadrat, pravokutnik, trokut i krug; prepoznaje istaknute točke i označava ih velikim tiskanim slovima, crta (ističe) točke; razlikuje i crta ravne i zakrivljene crte.  **Opis aktivnosti:**  Učenici slobodno šeću učionicom. Učiteljica/učitelj izgovara pojmove vezane uz naučene geometrijske sadržaje (npr. trokut, ravna crta…), a učenici u učionici moraju pronaći navedeni pojam i dotaknuti ga. Tko pogriješi, ispada iz igre.  **4. Mislimo i rješavamo**  **Ishod aktivnosti:** prepoznaje istaknute točke i označava ih velikim tiskanim slovima; crta (ističe) točke.  **Opis aktivnosti:**  Učenici rješavaju odabrane zadatke na 75., 76., 81., 86., 91., 93. i 97. str. u udžbeniku. | Mogu se provesti preostale aktivnosti i riješiti digitalni zadatci iz nastavnih jedinica  [Ravne i zakrivljene plohe](https://hr.izzi.digital/DOS/104/387.html), [Kvadrat](https://hr.izzi.digital/DOS/104/389.html), [Pravokutnik](https://hr.izzi.digital/DOS/104/396.html), [Trokut](https://hr.izzi.digital/DOS/104/398.html) i [Krug](https://hr.izzi.digital/DOS/104/400.html).  **Objekt** [Likovi i riječi](https://hr.izzi.digital/DOS/104/400.html#block-23424)  **Objekt** [Likovi u boji](https://hr.izzi.digital/DOS/104/398.html#block-23617)  **Objekt** [Vrijeme je za kviz (o plohama)](https://hr.izzi.digital/DOS/104/387.html" \l "block-13040)  **Objekt** [Vrijeme je za kviz (o trokutu)](https://hr.izzi.digital/DOS/104/398.html#block-121374)  **Objekt** [Vrijeme je za kviz (o krugu)](https://hr.izzi.digital/DOS/104/400.html#block-121341) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |