**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; MJERENJE; PODATCI, STATISTIKA I VJEROJATNOST | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | BROJ 4, obrada | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ D. 1. 2 Služi se hrvatskim novcem u jediničnoj vrijednosti kune u skupu brojeva do 20**  - prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Gladni ptići**  **Ishod aktivnosti:** učenik broji u skupu brojeva do 20; prebrojava članove skupa.  **Opis aktivnosti:**  Razgovor učiteljice/učitelja s učenicima o fotografiji na 31. str. u udžbeniku. Tko je na slici? Gdje je mama ptica? Gdje su ptići? Koliko je ptića? Što oni čekaju? Koliko obroka mama ptica mora donijeti da niti jedan ptić ne ostane gladan?  **2. Oblikujemo i pišemo broj 4**  **Ishod aktivnosti:** učenik broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; određuje skup prema nekome svojstvu; prebrojava članove skupa.  **Opis aktivnosti:**  Učiteljica/učitelj stavlja na ploču sljedeće slike; četiri lista, četiri jabuke i četvero djece te riječi ČETIRI,  ČETVERO, ČETIRI. Učenici govore što se nalazi na slikama te koliko se čega nalazi. Zatim spajaju odgovarajuću brojevnu riječ sa slikom kojoj pripada.  Učiteljica/učitelj u praznom prostoru na ploči pokazuje učenicima kako se piše broj 4. Ispod sličica i brojevnih riječi upisuje broj 4. Učenici pišu prstom po klupi ili u zraku. Prema vlastitom odabiru odlaze na radna mjesta gdje se nalaze pijesak, vuna, čačkalice, plastelin i kamenčići te oblikuju broj 4.  Nakon toga učiteljica/učitelj pokazuje pisanje broja 4 u pravokutnik na ploči, a učenici pišu cijeli red broja  4 u svoje bilježnice.  **3. Igre riječima i kovanicama**  **Ishod aktivnosti:** učenik broji u skupu brojeva do 20; povezuje količinu i broj; prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna  **Opis aktivnosti:**  Učenici stanu u krug. Dodaju se lopticom. Učenik koji ima lopticu izgovara riječ koja ima četiri glasa. Baca lopticu učeniku kojem želi koji također izgovara riječ koja ima četiri glasa.  Učiteljica/učitelj postavlja problemsku situaciju: Ideš u trgovinu kupiti paketić sličica koji košta 4 kune. Na koliko ga načina možeš platiti kovanicama od 1 i 2 kune? Crtajući kovanice, nacrtaj sve načine na koje možeš platiti paketić sličica. Nakon učeničkih odgovora, učiteljica/učitelj na ploču stavlja aplikacije različitih kombinacija kovanica.  **4. Igramo se, razmišljamo i rješavamo**  **Ishod aktivnosti:** učenik broji u skupu brojeva do 20; povezuje količinu i broj; čita i zapisuje brojeve do  20 i nulu brojkama i riječima; prebrojava članove skupa.  **Opis aktivnosti:**  Učiteljica/učitelj nabraja životinje. Kaže li životinju koja ima 4 noge, učenici ustanu, a ako kaže životinju koja nema noge ili nema 4 noge, ostanu sjediti.  Učenici rješavaju zadatke na 32. str. u udžbeniku. | **[Broj 4](https://hr.izzi.digital/DOS/104/352.html)**  **Objekt** [Četiri čarobne riječi](https://hr.izzi.digital/DOS/104/352.html#block-5336)  **Objekt** [Četverac](https://hr.izzi.digital/DOS/104/352.html#block-5333)  **Objekt** [4 kune](https://hr.izzi.digital/DOS/104/352.html" \l "block-5364)  **Objekt** [Četiri ili dvije noge](https://hr.izzi.digital/DOS/104/352.html#block-5367) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje. A. 1. 7 - Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.  OŠ TZK – A. 1. 2. Provodi jednostavne motoričke igre.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  POD – C. 1. 3. – Upoznaje funkciju novca. |