PRIJEDLOG PRIPREME ZA IZVOĐENJE NASTAVE MATEMATIKE

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | PRIBROJNICI I ZBROJ, obrada | | |
| **ISHODI:** | **MAT OŠ A. 1. 4 Zbraja i oduzima u skupu brojeva do 20.**  - zbraja i oduzima brojeve do 20  - imenuje članove u računskim operacijama  - određuje nepoznati broj u jednakosti  - računske operacije zapisuje matematičkim zapisom  **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - čita i zapisuje brojeve do 20 i nulu brojkama i riječima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Tajna poruka**  **Ishod aktivnosti:** imenuje članove u računskim operacijama.  **Opis aktivnosti:**  Učenici promatraju ilustraciju u udžbeniku na str. 35. Učiteljica/učitelj pitanjima usmjerava pažnju učenika: Kako je napisano pismo? Što misliš zašto je napisano različitim bojama? Je li netko od vas pisao tajna pisma? Kako ste ih pisali? Smijemo li saznati što je pisalo u tim pismima? Pročitaj napisano pismo iz udžbenika. Pročitaj tajnu poruku. Što smo saznali u tajnoj poruci? Koje nazive ste pročitali? Jesu li vam poznati?  **2. Nazivi članova zbrajanja**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama; određuje nepoznati broj u jednakosti; računske operacije zapisuje matematičkim  zapisom.  **Opis aktivnosti:**  Učiteljica/učitelj potiče komunikacijsku situaciju: Što mislite što bi mogli biti pribrojnici? Koliko je pribrojnika?  Mogu li biti samo dva pribrojnika ili ih može biti i više? Što bi mogao biti zbroj? Učiteljica/učitelj zapisuje na ploču jedan račun zbrajanja. Učenici dolaze pokazati brojeve za koje misle/zaključuju da su pribrojnici, a zatim zbroj. Učiteljica/učitelj pojašnjava što su pribrojnici i zašto se zovu pribrojnici te što je zbroj, a zatim pita učenike: Kako ćemo razlikovati pribrojnike? Možemo li im dati dodatne nazive? Kako ćemo ih nazvati?  **3. Složi jednakosti**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama; određuje nepoznati broj u jednakosti; računske operacije zapisuje matematičkim  zapisom.  **Opis aktivnosti:**  Učenici su podijeljeni u skupine. Svaka skupina dobiva papir s tablicom u kojoj su upisani brojevi sa svojim nazivima. Kombinirajući odgovarajuće brojeve, trebaju zapisati točne jednakosti.  Npr.   |  |  |  | | --- | --- | --- | | **PRVI PRIBROJNIK** | **DRUGI PRIBROJNIK** | **ZBROJ** | | 4 | 5 | 8 | | 2 | 7 | 5 | | 1 | 3 | 9 |   **4. Slušaj, zapiši i izračunaj**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama; određuje nepoznati broj u jednakosti; računske operacije zapisuje matematičkim  zapisom.  **Opis aktivnosti:**  Učiteljica/učitelj govori rečenice, a učenici moraju pravilno zapisivati jednakosti i računati.  Npr.  Prvi pribrojnik je 1, a drugi pribrojnik je 2. Izračunaj zbroj.  Drugi pribrojnik je 3, a prvi pribrojnik je 2. Izračunaj zbroj.  Prvi pribrojnik je 2, a zbroj je 4. Izračunaj drugi pribrojnik. | [Pribrojnici i zbroj](https://hr.izzi.digital/DOS/104/373.html)  **Objekt** [Prvi pribrojnik, drugi pribrojnik, zbroj](https://hr.izzi.digital/DOS/104/373.html#block-28166)  **Objekt** [Točno ili netočno](https://hr.izzi.digital/DOS/104/373.html#block-28152)  **Objekt** [Slušaj i računaj](https://hr.izzi.digital/DOS/104/373.html#block-28159) | OŠ HJ – A. 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 7 - Prepoznaje glasovnu strukturu riječi, izvodi glasovnu analizu i sintezu; A. 1. 3 - Povezuje glasove i slova u slogove i cjelovitu riječ; A. 1. 5 - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 3 – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  POD – C. 1. 3. – Upoznaje funkciju novca. |

Prilog

|  |  |  |
| --- | --- | --- |
| **PRVI PRIBROJNIK** | **DRUGI PRIBROJNIK** | **ZBROJ** |
| **4** | **5** | **8** |
| **2** | **7** | **5** |
| **1** | **3** | **9** |