**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; MJERENJE | | |
| **TEMA:** | NA KRAJU SMO PRIČE, TO JE DOBAR ZNAK, ZBUNJENI PRVAŠIĆ POSTAO JE ĐAK | | |
| **NASTAVNI SADRŽAJ:** | BROJEVI DO 20 – ponavljanje | | |
| **ISHODI:** | **MAT OŠ A.1.1. Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  - razlikuje jednoznamenkaste i dvoznamenkaste brojeve  - objašnjava vezu između vrijednosti znamenaka i vrijednosti broja  **MAT OŠ A.1.2. Uspoređuje prirodne brojeve do 20 i nulu.**  - određuje odnos među brojevima riječima: *veći – manji - jednak*  - uspoređuje brojeve matematičkim znakovima >, < i =  **MAT OŠ A.1.3. Koristi se rednim brojevima do 20.**  - čita i zapisuje redne brojeve  - uočava redoslijed i određuje ga rednim brojem  - razlikuje glavne i redne brojeve  **MAT OŠ D.1.2. Služi se hrvatskim novcem u jediničnoj vrijednosti kune u skupu brojeva do 20.**  - prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna  - uspoređuje vrijednosti kovanica i novčanica te računa s novcem u skupu brojeva do 20 | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Traženje para**  **Ishod aktivnosti:** razlikuje jednoznamenkaste i dvoznamenkaste brojeve; određuje odnos među brojevima riječima: *veći – manji – jednak*; čita i zapisuje redne brojeve.  **Opis aktivnosti:**  Svaki učenik dobiva na papiru jedan redni broj. Učenici trebaju po redu stati u kolonu. Učiteljica/učitelj podijeli brojeva je koliko je učenika u razredu. Ako je u razredu više od 20 učenika, neki brojevi se ponavljaju, a učenici s dva ista broja stanu jedan pored drugog.  Nakon toga se učenici odvajaju u dvije skupine: skupina jednoznamenkastih brojeva i skupina dvoznamenkastih brojeva.  **2. Rješavanje u skupinama**  **Ishod aktivnosti:** povezuje količinu i broj; broji u skupu brojeva do 20; prikazuje brojeve do 20 na različite načine; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve; objašnjava vezu između vrijednosti znamenaka i vrijednosti broja; određuje odnos među brojevima riječima: *veći – manji – jednak*; uspoređuje brojeve matematičkim znakovima >, < i =; čita i zapisuje redne brojeve; razlikuje glavne i redne brojeve; prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna; uspoređuje vrijednosti kovanica i novčanica te računa s novcem u skupu brojeva  do 20.  **Opis aktivnosti:**  Učenici su podijeljeni u skupine. Dobivaju aplikacije kovanica i novčanica do 20. Dobivaju sljedeće zadatke:  1. Novac grupirajte u skupine prema želji te oblikujte i napišite zadatke uspoređivanja.  2. Sve brojeve koje ste upotrijebili u uspoređivanju, rastavite na desetice i jedinice.  **3. Zapiši točno i brzo**  **Ishod aktivnosti:** čita i zapisuje brojeve do 20 i nulu brojkama i riječima.  **Opis aktivnosti:**  Učenici su podijeljeni u dvije skupine. U razredima u kojima ima manje učenika, štafeta se može trčati dva puta. Svaki učenik iz skupine mora napisati jedan broj do 20, ali se brojevi ne smiju pisati po redu, niti se smiju ponavljati. Učenici moraju pažljivo promatrati koji su brojevi napisani prije nego dođu na red. | Mogu se provesti preostale aktivnosti i riješiti digitalni zadatci iz modula [Brojevi](https://hr.izzi.digital/DOS/104/328.html). | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje.; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – A.1.3. – Razvija osobne potencijale.; B.1.2. – Aktivno sluša, daje i prima povratne informacije i komunicira u skladu s komunikacijskim pravilima.; C.1.2. – Ponaša se u skladu s pravilima skupine. Prepoznaje pravedno i pošteno ponašanje.; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  POD – C.1.3. – Upoznaje funkciju novca.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |