**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI | | |
| **TEMA:** | PRIRODA NAM DAJE SVE ŠTO NAM TREBA, SVI SMO POVEZANI ISPOD PLAVOG NEBA | | |
| **NASTAVNI SADRŽAJ:** | ZBRAJANJE (6 + 7), ponavljanje i vježbanje | | |
| **ISHODI:** | **MAT OŠ A.1.1. Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - čita i zapisuje brojeve do 20 i nulu brojkama i riječima  **MAT OŠ A.1.4. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom  - imenuje članove u računskim operacijama | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Baci kocku i izračunaj**  **Ishod aktivnosti:** zbraja brojeve do 20; računske operacije zapisuje matematičkim zapisom; imenuje članove u računskim operacijama; povezuje količinu i broj; broji u skupu brojeva do 20; čita i zapisuje brojeve do 20 i nulu brojkama i riječima.  **Opis aktivnosti:**  Učenici bacaju veliku razrednu kocku na čije se strane mogu staviti različiti brojevi od 2 do 9. Pred ploču dolaze po dva učenika od kojih svaki jednom baci kocku, a zatim zbrajaju dva dobivena broja na ploči. Svaki učenik započinje jednakost zbrajanja s brojem kojeg je sam dobio bacajući kocku te tako dobivamo račune sa zamjenom mjesta pribrojnika. Dobiju li brojeve 3 i 8, jedan učenik će zapisati 3 + 8 = 11, a drugi učenik 8 + 3 = 11.  **2. Napiši račune**  **Ishod aktivnosti:** zbraja brojeve do 20; računske operacije zapisuje matematičkim zapisom; imenuje članove u računskim operacijama; povezuje količinu i broj; broji u skupu brojeva do 20; čita i zapisuje brojeve do 20 i nulu brojkama i riječima.  **Opis aktivnosti:**  Učiteljica/učitelj napiše preko cijele ploče u jedan red brojeve od 11 do 18. Učenici izlaze pred ploču i ispod brojeva zapisuju račune čiji je rezultat broj ispod kojeg su ga zapisali.  Npr. 11 12 13  8 + 3 7 + 5 5 + 8  6 + 5 6 + 6 9 + 4  **3. Razmišljamo i rješavamo**  **Ishod aktivnosti:** zbraja brojeve do 20; računske operacije zapisuje matematičkim zapisom; imenuje članove u računskim operacijama; čita i zapisuje brojeve do 20 i nulu brojkama i riječima.  **Opis aktivnosti:**  Učenici rješavaju 6., 7. i 8. zadatak u udžbeniku na 86. str. | [Zbrajanje (6 + 7)](https://hr.izzi.digital/DOS/104/381.html)  **Objekt** [Matematički parovi](https://hr.izzi.digital/DOS/104/381.html#block-29046) | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – A.1.3. – Razvija osobne potencijale; B.1.2. – Aktivno sluša, daje i prima povratne informacije i komunicira u skladu s komunikacijskim pravilima; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |

Prilog

