**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNKCIJE | | |
| **TEMA:** | PROLJEĆE NAS BOJAMA VESELI, ČUVATI PRIRODU SVE JE ŠTO ŽELI | | |
| **NASTAVNI SADRŽAJ:** | ODUZIMANJE (15 – 5), ponavljanje i vježbanje | | |
| **ISHODI:** | **MAT OŠ A.1.4. i B.1.1. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom - imenuje članove u računskim operacijama - određuje nepoznati broj u jednakosti  **MAT OŠ A.1.1. Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  - razlikuje jednoznamenkaste i dvoznamenkaste brojeve  **MAT OŠ A.1.5. Matematički rasuđuje te matematičkim jezikom prikazuje i rješava različite tipove zadataka.**  - postavlja matematički problem  - koristi se stečenim spoznajama u rješavanju različitih tipova zadataka  - odabire matematički zapis uspoređivanja brojeva ili računsku operaciju u tekstualnim zadatcima  - smišlja zadatke u kojima se pojavljuju odnosi među brojevima ili potreba za zbrajanjem ili oduzimanjem | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Učenici u jednakostima**  **Ishod aktivnosti:** broji u skupu brojeva do 20; povezuje količinu i broj; oduzima brojeve do 20; određuje nepoznati broj u jednakosti.  **Opis aktivnosti:**  Ustane 14 učenika. Učiteljica/učitelj postavlja komunikacijsku situaciju: Koliko učenika stoji? Koliko učenika bi trebalo sjesti da ostane 10 učenika? Sjeda četvero učenika. Učiteljica/učitelj zapisuje jednakost. Na taj način prikazuje još nekoliko jednakosti oduzimanja do desetice. Jednakosti na ploču zapisuju različiti učenici.  **2. Smišljanje i rješavanje zadataka riječima**  **Ishod aktivnosti:** oduzima brojeve do 20; računske operacije zapisuje matematičkim zapisom; čita i zapisuje brojeve do 20 i nulu brojkama i riječima; postavlja matematički problem; koristi se stečenim spoznajama u rješavanju različitih tipova zadataka; odabire matematički zapis uspoređivanja brojeva ili računsku operaciju u tekstualnim zadatcima; smišlja zadatke u kojima se pojavljuju odnosi među brojevima ili potreba za zbrajanjem ili oduzimanjem.  **Opis aktivnosti:**  Učenici su podijeljeni u skupine. Smišljaju zadatke riječima oduzimanja do desetice. Nakon 15-ak minuta skupine prosljeđuju svoje zadatke susjednoj skupini koja ih rješava. Riješeni zadaci se predstavljaju svim učenicima.  **3. Igra oduzimanja u krugu**  **Ishod aktivnosti:** oduzima brojeve do 20; računske operacije zapisuje matematičkim zapisom; prikazuje brojeve do 20 na različite načine; razlikuje jednoznamenkaste i dvoznamenkaste brojeve; određuje nepoznati broj u jednakosti.  **Opis aktivnosti:**  Učenici stoje u krugu. Učiteljica/učitelj započinje igru oduzimanja do desetice. Izgovara: „18 minus…“, i baci loptu jednom učeniku. On nastavlja igru govoreći odgovarajući umanjitelj kako bi dobio razliku 10: „…8 jednako je 10.“ Taj učenik baca loptu sljedećem učeniku koji zadaje novi zadatak.  **4. Razmišljamo i rješavamo**  **Ishod aktivnosti:** oduzima brojeve do 20; računske operacije zapisuje matematičkim zapisom; imenuje članove u računskim operacijama;prikazuje brojeve do 20 na različite načine; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve.  **Opis aktivnosti:**  Učenici rješavaju zadatke u udžbeniku na str. 77. | [Oduzimanje (14 - 4)](https://hr.izzi.digital/DOS/104/378.html)  **Objekt** [U školi](https://hr.izzi.digital/DOS/104/378.html#block-28633)  **Objekt** [Važi i oduzmi](https://hr.izzi.digital/DOS/104/378.html#block-28635) | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OŠ TZK – A.1.1. – Izvodi prirodne načine gibanja.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – B.1.2. – Aktivno sluša, daje i prima povratne informacije i komunicira u skladu s komunikacijskim pravilima; C.1.2. – Ponaša se u skladu s pravilima skupine. Prepoznaje pravedno i pošteno ponašanje.; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |