**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | ALGEBRA I FUNKCIJE; BROJEVI | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | NIZ, obrada | | |
| **ISHODI:** | **MAT OŠ B. 1. 2 Prepoznaje uzorak i nastavlja niz.**  - uočava uzorak nizanja  - objašnjava pravilnost nizanja  - objašnjava kriterije nizanja  - niže po zadanom kriteriju  **MAT OŠ A. 1. 1 Opisuje i prikazuje količine prirodnim brojevima i nulom.**  - broji u skupu brojeva do 20  - čita i zapisuje brojeve do 20 i nulu brojkama i riječima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. List za listom**  **Ishod aktivnosti:** učenik uočava uzorak nizanja; objašnjava pravilnost nizanja.  **Opis aktivnosti:**  Učenici promatraju niz različitih listova u udžbeniku na str. 49. Učiteljica/učitelj ih pita: Što je prikazano? Je li sve ispravno nacrtano? Što je pogrešno? Što biste trebali promijeniti da bude ispravno nacrtano?  **2. Kako nastaje niz**  **Ishod aktivnosti:** učenik uočava uzorak nizanja; objašnjava pravilnost nizanja; objašnjava kriterije nizanja; niže po zadanom kriteriju; broji u skupu brojeva do 20; čita i zapisuje brojeve do 20 i nulu brojkama i riječima.  **Opis aktivnosti:**  Učiteljica/učitelj crta niz kvadrata, jedan veći zeleni, manji plavi, veći zeleni, manji plavi… Govori učenicima da je to niz i pita ih: Kako je nastao? Po kojem pravilu? Kako bi ga nastavili? Zatim piše niz brojeva 1 2 3 1 2 3…. te postavlja istu komunikacijsku situaciju kao i prethodnu. Crta još nekoliko nizova, a učenici otkrivaju kako su nastali.  **3. Stvaramo nizove**  **Ishod aktivnosti:** učenik uočava uzorak nizanja; objašnjava pravilnost nizanja; objašnjava kriterije nizanja; niže po zadanom kriteriju.  **Opis aktivnosti:**  Učenici u skupinama na klupama slažu nizove. Koriste predmete iz torbe, pernice i učionice. Kada svaka skupina složi 3 niza, predstavnik skupine izlaže ostalim skupinama pravilo prema kojem su nastali njihovi nizovi.  Učiteljica/učitelj govori učenicima da i godišnja doba čine niz te ih pita: Što mislite zašto? Što još u svakodnevnom životu čini niz? (izmjena dana i noći, dani u tjednu, mjeseci, obroci u danu…).  **4. Crtamo nizove**  **Ishod aktivnosti:** učenik uočava uzorak nizanja; objašnjava pravilnost nizanja; objašnjava kriterije nizanja; niže po zadanom kriteriju; broji u skupu brojeva do 20; čita i zapisuje brojeve do 20 i nulu brojkama i riječima.  **Opis aktivnosti:**  Učenici u paru smišljaju i crtaju nizove u bilježnicu. | [**Nizovi**](https://hr.izzi.digital/DOS/104/345.html)  **Objekt** [Ispravi pogreške u nizu](https://hr.izzi.digital/DOS/104/345.html#block-13483)  **Objekt** [Što nedostaje u nizu?](https://hr.izzi.digital/DOS/104/345.html#block-13172)  **Objekt** [Dopuni nizove](https://hr.izzi.digital/DOS/104/345.html#block-13484)  **Objekt** [Razmisli](https://hr.izzi.digital/DOS/104/345.html#block-13173) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |