**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI | | |
| **TEMA:** | PROLJEĆE NAS BOJAMA VESELI, ČUVATI PRIRODU JE SVE ŠTO ŽELI | | |
| **NASTAVNI SADRŽAJ:** | JEDNOZNAMENKASTI I DVOZNAMENKASTI BROJEVI, ponavljanje i vježbanje | | |
| **ISHODI:** | **MAT OŠ A.1.1. Opisuje i prikazuje količine prirodnim brojevima i nulom.**  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  - razlikuje jednoznamenkaste i dvoznamenkaste brojeve  - objašnjava vezu između vrijednosti znamenaka i vrijednosti broja | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Pronađi svoje mjesto**  **Ishod aktivnosti:** čita i zapisuje brojeve do 20 i nulu brojkama i riječima.  **Opis aktivnosti:**  Svaki učenik dobiva jedan broj do 20. Na ploči se nalaze natpisi JEDNOZNAMENKASTI BROJEVI i DVOZNAMEN-  KASTI BROJEVI. Učenici trebaju stati ispred točnog natpisa, ovisno o tome koji su broj dobili, pritom trebaju  paziti da su poredani od najmanjeg do najvećeg.  **2. Odgonetni skriveni broj**  **Ishod aktivnosti:** čita i zapisuje brojeve do 20 i nulu brojkama i riječima; razlikuje jednoznamenkaste i dvozna-  menkaste brojeve; objašnjava vezu između vrijednosti znamenaka i vrijednosti broja.  **Opis aktivnosti:**  Učenici rješavaju zadatke u parovima. Trebaju odgonetnuti koji se brojevi do 20 kriju u rečenicama.  Npr. Jednoznamenkasti broj koji ima 3 jedinice.  Broj koji nije jednoznamenkasti i ima 7 jedinica.  Broj koji ima 5 jedinica i jednu deseticu.  Dvoznamenkasti broj koji ima 2 desetice. Broj s 8 jedinica i jednom deseticom. Jednoznamenkasti brojevi veći od 5, a manji od 13.  Brojevi koji nisu jednoznamenkasti, a manji su od broja 16. Učenici rješavaju zadatke u radnoj bilježnici na str. 103.  **3. Odgovori pljeskom**  **Ishod aktivnosti:** razlikuje jednoznamenkaste i dvoznamenkaste brojeve.  **Opis aktivnosti:**  Učiteljica/učitelj izgovara brojeve do 20. Ako učiteljica/učitelj izgovori jednoznamenkasti broj, učenici jednom  pljesnu, ako izgovori dvoznamenkasti broj, pljesnu dva puta.  **4. Razmišljamo i rješavamo**  **Ishod aktivnosti:** broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; određuje skup prema nekome svojstvu; prebrojava članove skupa; određuje odnos među količinama riječima: *više – manje – jednako*; određuje odnos među brojevima riječima: *veći – manji – jednak*; uspoređuje brojeve matematičkim znakovima >, < i =.  **Opis aktivnosti:**  Učenici nakon provedene aktivnosti mogu riješiti zadatke u udžbeniku na str. 66. | [Jednoznamenkasti i dvoznamenkasti brojevi](https://hr.izzi.digital/DOS/104/363.html)  **Objekt** [Vožnja dizalom](https://hr.izzi.digital/DOS/104/363.html#block-26471)  **Objekt** [Zamišljeni nizovi](https://hr.izzi.digital/DOS/104/363.html#block-26644)  **Objekt** [Vrijeme je za kviz](https://hr.izzi.digital/DOS/104/363.html#block-26655) | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – B.1.2. – Aktivno sluša, daje i prima povratne informacije i komunicira u skladu s komunikacijskim pravilima; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |