**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | ZBRAJANJE I ODUZIMANJE BROJEVA, ponavljanje i vježbanje | | |
| **ISHODI:** | **MAT OŠ A. 1. 4 Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom  - određuje nepoznati broj u jednakosti  **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Brzo računanje**  **Ishod aktivnosti:** zbraja i oduzima brojeve do 20; čita brojeve do 20 i nulu brojkama.  **Opis aktivnosti:**  Učiteljica/učitelj zadaje zadatke zbrajanja i oduzimanja, a učenici zapisuju samo rješenja. Nakon toga učiteljica/učitelj čita točna rješenja, a učenici prate u bilježnici kako su riješili.  **2. Matematički memori**  **Ishod aktivnosti:** zbraja i oduzima brojeve do 20; čita i zapisuje brojeve do 20 i nulu brojkama i riječima.  **Opis aktivnosti:**  Učenici su podijeljeni u skupine. Svaka skupina dobiva 18 kartončića. Izrađuju matematički memori, odnosno parove kartica. Na primjer: na jednu karticu zapisuju zadatak, a na drugu karticu broj koji je rješenje tog zadatka. To čini jedan par. Igraju memori nakon što izrade sve kartice.  **3. Matematička štafeta**  **Ishod aktivnosti:** zbraja i oduzima brojeve do 20; čita i zapisuje brojeve do 20 i nulu brojkama i riječima.  **Opis aktivnosti:**  Učenici su podijeljeni u skupine. Učiteljica/učitelj raspoređuje učenike u skupine tako da u svakoj skupini bude zastupljen podjednak broj učenika iste razine znanja koje su usvojili. Svaka skupina stane u kolonu 3 – 4 metra udaljenu od ploče. Ispred ploče svaka skupina u posudici ima zadatke zapisane na papirićima. Sve skupine imaju jednake zadatke. Učenik po učenik iz svake kolone dolazi do ploče, izvlači papirić, prepisuje zadatak na ploču i rješava ga. Nakon toga trči do svog suigrača, dotakne ga i odlazi na začelje kolone. Sljedeći učenik rješava zadatak na ploči. Pobjednik je skupina s najviše točno riješenih zadataka.  Učenici mogu rješavati preostale zadatke u udžbeniku na str. 107. i 112. | Mogu se provesti preostale aktivnosti i riješiti digitalni zadatci iz nastavnih jedinica [Zbrajanje brojeva](https://hr.izzi.digital/DOS/104/278.html), [Oduzimanje brojeva](https://hr.izzi.digital/DOS/104/367.html) i  [Nula](https://hr.izzi.digital/DOS/104/355.html)  **Objekt** [Vrijeme je za kviz](https://hr.izzi.digital/DOS/104/355.html#block-23568) | OŠ HJ – A 1. 1. - Učenik razgovara i govori u skladu s jezičnim razvojem izražavajući svoje potrebe, misli i osjećaje.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.; C. 1. 3 – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |

Prilog 1

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  |  |  |  |  |  |
|  |  |  |  |  |  |