**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; MJERENJE; PODATCI, STATISTIKA I VJEROJATNOST | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | BROJ 8, obrada | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ A. 1. 2 Uspoređuje prirodne brojeve do 20 i nulu.**  - određuje odnos među brojevima riječima: *veći – manji - jednak*  - uspoređuje brojeve matematičkim znakovima >, < i =  **MAT OŠ A. 1. 4 Zbraja i oduzima u skupu brojeva do 20.**  - zbraja i oduzima brojeve do 20  **MAT OŠ D. 1. 2 Služi se hrvatskim novcem u jediničnoj vrijednosti kune u skupu brojeva do 20.**  - prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna  - uspoređuje vrijednosti kovanica i novčanica te računa s novcem u skupu brojeva do 20  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Kockice**  **Ishod aktivnosti:** broji u skupu brojeva do 20; prebrojava članove skupa.  **Opis aktivnosti:**  Učenici promatraju ilustraciju na str. 18. Učiteljica/učitelj postavlja komunikacijsku situaciju: Što je prikazano na slici? Koja strana kockice je prikazana, s koliko točkica? Je li na svim kockicama 6 točkica? Što znači uljez? Koja kockica je uljez? Zašto? Postoje li kockice s 8 točkica na jednoj strani?  **2. Oblikujemo i pišemo broj 8**  **Ishod aktivnosti:** broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; određuje skup prema nekome svojstvu; prebrojava članove skupa.  **Opis aktivnosti:**  Učenici promatraju brojevnu crtu na str. 18. Učiteljica/učitelj postavlja pitanja: Što je prikazano na brojevnoj crti? Koji broj moramo dodati broju 7 da bismo dobili broj 8?  U praznom prostoru na ploči učiteljica/učitelj pokazuje učenicima kako se piše broj 8. Učenici pišu prstom po klupi ili u zraku. Prema vlastitom odabiru odlaze na radna mjesta gdje se nalaze pijesak, vuna, čačkalice, plastelin i kamenčići te oblikuju broj 8.  Nakon toga učiteljica/učitelj pokazuje pisanje broja 8 u pravokutnik na ploči te pisanje broja osam riječima, a učenici prepisuju s ploče i pišu cijeli red broja 8 u svoje bilježnice. Crtaju skup od 8 članova po želji.  **3. Stvaramo skupove kovanica**  **Ishod aktivnosti:** broji u skupu brojeva do 20; povezuje količinu i broj; prebrojava članove skupa; prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna; zbraja i oduzima brojeve do 20.  **Opis aktivnosti:**  Učiteljica/učitelj postavlja komunikacijsku situaciju: Postoji li kovanica od 8 kuna? Kako ćete platiti nešto što košta 8 kuna? Kojim sve kombinacijama kovanica?  Učenici u skupinama stvaraju skupove kovanica čiji je zbroj 8 kuna. Koliko kombinacija ste uspjeli napraviti?  **4. Uspoređujemo brojeve**  **Ishod aktivnosti:** broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; prebrojava članove skupa; određuje odnos među brojevima riječima: veći – manji – jednak; uspoređuje brojeve matematičkim znakovima >, < i =.  **Opis aktivnosti:**  Učiteljica/učitelj postavlja komunikacijsku situaciju: Broji od najmanjeg broja do 8. Broji unazad od 8. Broji po 2 do 8. Broji unazad po 2 od 8. Koji brojevi su manji od 8? Učenici stanu u krug s jednom lopticom. Učenik koji ima lopticu kaže točan ili netočan primjer uspoređivanja brojeva do 8. Učenik kojem baci lopticu, mora reći je li nejednakost točna ili netočna. Ako točno odgovori, ostaje u krugu, ako ne odgovori točno, ispada iz kruga. Baca lopticu sljedećem učeniku koji postavlja zadatak. | [Broj 8](https://hr.izzi.digital/DOS/104/358.html)  **Objekt** [Rebus](https://hr.izzi.digital/DOS/104/358.html#block-24259)  **Objekt** [Slagalica](https://hr.izzi.digital/DOS/104/358.html#block-24276)  **Objekt** [Pčele u košnici](https://hr.izzi.digital/DOS/104/358.html#block-24297)  **Objekt** [Još malo o pčelama](https://hr.izzi.digital/DOS/104/358.html#block-24321) | OŠ HJ – A. 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 7 - Prepoznaje glasovnu strukturu riječi, izvodi glasovnu analizu i sintezu; A. 1. 3 - Povezuje glasove i slova u slogove i cjelovitu riječ; A. 1. 5 - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OŠ TZK – A. 1. 2. Provodi jednostavne motoričke igre.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.; C. 1. 3 – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  POD – C. 1. 3. – Upoznaje funkciju novca. |