**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | OBLIK I PROSTOR | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | SPAJANJE TOČAKA CRTAMA, obrada | | |
| **ISHODI:** | **MAT OŠ C. 1. 3 Prepoznaje i ističe točke.**  - prepoznaje istaknute točke i označava ih velikim tiskanim slovima  - crta (ističe) točke  **MAT OŠ C. 1. 2 Crta i razlikuje ravne i zakrivljene crte.**  - razlikuje i crta ravne i zakrivljene crte | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Od starta do cilja**  **Ishod aktivnosti:** razlikuje ravne i zakrivljene crte, ističe točke.  **Opis aktivnosti:**  Učiteljica/učitelj lijepi pik-traku, od zajedničkog mjesta kod vrata do zajedničkog mjesta kod svoga stola, u obliku ravne, zakrivljene i izlomljene crte. Proziva troje učenika da stanu kraj vrata. Postavlja komunikacijsku situaciju: Što se nalazi na putu od vrata do stola? Što mislite kojim će putem učenik najprije stići do učiteljičina/učiteljeva stola? Zašto? Učiteljica/učitelj upozorava učenike da hodaju ujednačenim umjerenim tempom svatko po jednoj crti kako bismo dokazali da će najprije doći do stola učenik koji hoda po ravnoj crti. Kako se zove mjesto gdje su se spojile sve tri crte?  **2. Spajamo točke crtama**  **Ishod aktivnosti:** prepoznaje istaknute točke i označava ih velikim tiskanim slovima; crta (ističe) točke; razlikuje i crta ravne i zakrivljene crte.  **Opis aktivnosti:**  Učenici obilježavaju dvije točke. Učiteljica/učitelj postavlja komunikacijsku situaciju: Kakvim crtama možeš spojiti dvije točke? S koliko zakrivljenih crta možeš spojiti dvije točke? S koliko izlomljenih? S koliko ravnih? Koliko crta možemo nacrtati kroz jednu točku? Učiteljica/učitelj pokazuje spajanje točaka na ploči. Upućuje učenike da ravne i izlomljene crte crtaju ravnalom. Učenici crtaju u bilježnice.  **3. Spajamo točke tijelima**  **Ishod aktivnosti:** prepoznaje istaknute točke i označava ih velikim tiskanim slovima; crta (ističe) točke.  **Opis aktivnosti:**  Učenici su podijeljeni u skupine. Svaka skupina stane blizu dvije točke koje je učiteljica/učitelj označila/označio na podu. Naizmjence izgovara nazive crta. Zadatak učenika po skupinama je svojim tijelima oblikovati navedene crte spajajući dvije točke.  **4. Točka do točke**  **Ishod aktivnosti:** razlikuje i crta ravne i zakrivljene crte.  **Opis aktivnosti:** svaki učenik dobiva na papiru točke koje treba spojiti, a kada ih spoji dobiva brojeve od 1 do 5. | [**Točka**](https://hr.izzi.digital/DOS/104/401.html)  **Objekt** [Opet točka](https://hr.izzi.digital/DOS/104/401.html#block-23448)  **Objekt** [Crteži s točkom](https://hr.izzi.digital/DOS/104/401.html#block-23517) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  OŠ TZK – A. 1. 1. Izvodi prirodne načine gibanja.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |