**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | OBLIK I PROSTOR; ALGEBRA I FUNKCIJE; PODATCI, STATISTIKA I VJEROJATNOST | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | PIRAMIDA I STOŽAC, obrada | | |
| **ISHODI:** | **MAT OŠ C. 1. 1 Izdvaja i imenuje geometrijska tijela i likove i povezuje ih s oblicima objekata u okruženju.**  - imenuje i opisuje piramidu i stožac  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - uspoređuje skupove  **MAT OŠ B. 1. 2 Prepoznaje uzorak i nastavlja niz.**  **-** uočava uzorak nizanja  - objašnjava pravilnost nizanja  - objašnjava kriterije nizanja  - niže po zadanom kriteriju | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Ah, opet pospremanje**  **Ishod aktivnosti:** učenik određuje skup prema nekome svojstvu; uspoređuje skupove.  **Opis aktivnosti:**  Učiteljica/učitelj potiče komunikacijsku situaciju: Što imate u svojoj sobi? Je li uredna? Tko je posprema? Kako se ponašate prema svojim igračkama? Možete li neke od svojih igračaka usporediti s nekim geometrijskim tijelima? Koje? S kojim geometrijskim tijelima? Nakon toga upućuje učenike na promatranje ilustracije na 26. str. u udžbeniku i nastavlja razgovor: Što dječak ima u sobi? Je li soba uredna? Gdje se nalaze njegove igračke? Kakvog su oblika? Na koja poznata geometrijska tijela vas podsjećaju lopta, bilježnica, kockice, autobus…? Primjećujete li neke predmete drugačijeg oblika? Koje?  **2. Promatramo piramidu i stožac**  **Ishod aktivnosti:** učenik imenuje i opisuje piramidu i stožac.  **Opis aktivnosti:**  Učenici u udžbeniku na 66. str. promatraju što sve ima oblik piramide i geometrijsko tijelo piramidu. Učiteljica/ učitelj donosi piramidu te je učenici promatraju i opipavaju. Pokušavaju se prisjetiti još nečega što ima oblik piramide. Nakon toga učenici na 67. str. promatraju predmete oblika stošca i geometrijsko tijelo stožac. Učiteljica/učitelj im pokazuje stožac, a učenici ga opipavaju. Nabrajaju predmete oblika stošca.  Učenici od rastvorenog oblika piramide i stošca slažu geometrijska tijela.  **3. Uspoređujemo piramidu i stožac**  **Ishod aktivnosti:** učenik imenuje i opisuje piramidu i stožac.  **Opis aktivnosti:**  Učiteljica/učitelj potiče komunikacijsku situaciju: Po čemu su slični piramida i stožac, a po čemu različiti? Koliko piramida ima ploha? Koliko stožac ima ploha? Kakve su plohe piramide, a kakve stošca?  Učenici u bilježnicu lijepe slike piramide i stošca. Ispod piramide crtaju nekoliko predmeta koji imaju oblik piramide, a ispod stošca nekoliko predmeta koji imaju oblik stošca.  **4. Pogodi što sam**  **Ishod aktivnosti:** učenik imenuje i opisuje piramidu i stožac; uočava uzorak nizanja; objašnjava pravilnost nizanja; objašnjava kriterije nizanja; niže po zadanom kriteriju.  **Opis aktivnosti:**  Učiteljica/učitelj pokazuje učenicima slike predmeta koji imaju oblik piramide ili stošca, a učenici moraju dići u zrak ono geometrijsko tijelo koje ima zadani oblik.  Učenici su podijeljeni u skupine. Svaka skupina slaže niz po želji od piramida i stožaca koje su napravili. | **[Piramida i stožac](4.%20Pogodi%20što%20sam)**  **Objekt** [Prisjetite se](https://hr.izzi.digital/DOS/104/386.html#block-5549)  **Objekt** [Piramida i stožac](https://hr.izzi.digital/DOS/104/386.html#block-9977)  **Objekt** [Zavrti, okreni, pokreni](https://hr.izzi.digital/DOS/104/386.html#block-10276) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 7 - Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.  PID OŠ – A. 1. 3 - Prepoznaje važnost uređenja prostora u domu i školi te vodi brigu o redu u domu i školi; opisuje svoje dužnosti u zajednicama kojima pripada.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  ZDR – B. 1. 2. A - Prilagođava se novom okruženju i opisuje svoje obaveze i uloge. |