**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; MJERENJE; PODATCI, STATISTIKA I VJEROJATNOST | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | BROJ 5, obrada | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ D. 1. 2 Služi se hrvatskim novcem u jediničnoj vrijednosti kune u skupu brojeva do 20**  - prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Daj 5**  **Ishod aktivnosti:** učenik broji u skupu brojeva do 20; prebrojava članove skupa.  **Opis aktivnosti:**  Učiteljica/učitelj govori: „Daj 5!“ Učenicima daje 5, a zatim učenici međusobno jedan drugome daju 5. Postavlja učenicima pitanje: Kada nekome kažemo „Daj 5“? Zašto kažemo baš „Daj 5“? Bismo li mogli reći „Daj  4“ ili „Daj 3“? Kako biste dali 4 ili 3?  **2. Oblikujemo i pišemo broj 5**  **Ishod aktivnosti:** učenik broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; određuje skup prema nekome svojstvu; prebrojava članove skupa.  **Opis aktivnosti:**  Učenici promatraju tri ilustracije u udžbeniku na str. 35. (PET prstiju, PETERO djece, PETORICA dječaka). Učiteljica/učitelj pita učenike što se nalazi na pojedinoj slici, koliko čega se nalazi te ih potiče da pravilno izgovaraju količinu. Za što biste još rekli PET, za što PETERO, a za što PETORICA? Učiteljica/učitelj im pomaže i objašnjava ukoliko im je teško primijeniti navedene nazive količine.  U praznom prostoru na ploči učiteljica/učitelj pokazuje učenicima kako se piše broj 5. Učenici pišu prstom po klupi ili u zraku. Prema vlastitom odabiru odlaze na radna mjesta gdje se nalaze pijesak, vuna, čačkalice, plastelin i kamenčići te oblikuju broj 5.  Nakon toga učiteljica/učitelj pokazuje pisanje broja 5 u pravokutnik na ploči, a učenici pišu cijeli red broja 5 u svoje bilježnice.  **3. Stvaramo skupove**  **Ishod aktivnosti:** učenik broji u skupu brojeva do 20; povezuje količinu i broj; prebrojava članove skupa; prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna.  **Opis aktivnosti:**  Učiteljica/učitelj stavlja na ploču aplikaciju kovanice od 5 kuna. Pored nje stavlja četiri aplikacije kovanica od jedne kune i tri aplikacije kovanica od dvije kune. Pita učenike: Što se nalazi na ploči? Kako biste s kovanicama od jedne i dvije kune napravili skup koji ukupno ima 5 kuna? Koliko različitih skupova možete napraviti?  Učenici također dobivaju sličice s kunama koje izrezuju i oblikuju skupove u svojim bilježnicama.  **4. Razmišljamo i rješavamo**  **Ishod aktivnosti:** učenik broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; prebrojava članove skupa.  **Opis aktivnosti:**  Učiteljica/učitelj traži da ustanu oni učenici čije ime sadrži 5 glasova. Kada navedeni učenici ustanu, svi učenici zajedno izvode glasovnu analizu svakog imena. Dok izgovaraju glas po glas, prstima pokazuju koji je izgovoreni glas po redu.  Nakon toga rješavaju zadatke na 36. str. u udžbeniku. | **[Broj 5](https://hr.izzi.digital/DOS/104/353.html)**  **Objekt** [Svjećice na torti](https://hr.izzi.digital/DOS/104/353.html#block-3705)  **Objekt** [5 kuna](https://hr.izzi.digital/DOS/104/353.html#block-5414)  **Objekt** [Što sve mogu kupiti?](https://hr.izzi.digital/DOS/104/353.html" \l "block-9380)  **Objekt** [Čista petica](https://hr.izzi.digital/DOS/104/353.html#block-4267) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje. A. 1. 7 - Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  POD – C. 1. 3. – Upoznaje funkciju novca. |