**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | BROJEVI OD 11 DO 20, ponavljanje i vježbanje | | |
| **ISHODI:** | **MAT OŠ A.1.1. Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ A.1.4. Zbraja i oduzima u skupu brojeva do 20.**  - zbraja i oduzima brojeve do 20 | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Dopuni skup**  **Ishod aktivnosti**: povezuje količinu i broj; broji u skupu brojeva do 20; prikazuje brojeve do 20 na različite načine; čita i zapisuje brojeve do 20 i nulu brojkama i riječima.  **Opis aktivnosti:**  Učiteljica/učitelj na ploču crta nepotpune skupove, a pored piše broj koji označava koliko članova mora biti u skupu. Nekoliko učenika dolazi pred ploču i docrta onoliko predmeta koliko nedostaje. Ostali prepisuju s ploče.  **2. Memori**  **Ishod aktivnosti:** broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima.  **Opis aktivnosti:**  Učenici igraju memori u skupinama. Parovi kartica su: broj napisan znamenkom i sličica s istim brojem predmeta.  **3. Sviramo brojeve**  **Ishod aktivnosti:** broji u skupu brojeva do 20; zbraja i oduzima brojeve do 20.  **Opis aktivnosti:**  Učiteljica/učitelj kaže određeni broj do 20 (npr. 13) i odsvira štapićima samo nekoliko puta (npr. 7). Učenik/učenica kojeg/koju prozove treba odsvirati udaraljkom koju je dobio/dobila onoliko puta koliko nedostaje do zadanog broja. Učenici moraju pažljivo slušati i brojati kako bi znali nastaviti.  **4. Razmišljamo i rješavamo**  **Ishod aktivnosti:** broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; zbraja i oduzima brojeve do 20.  **Opis aktivnosti:**  Učenici rješavaju zadatke u udžbeniku na 56. i 57. str. | [Brojevi od 11 do 20](https://hr.izzi.digital/DOS/104/362.html)  **Objekt** [Brojanje ovaca](https://hr.izzi.digital/DOS/104/362.html#block-31928)  **Objekt** [Dovrši brojevnu crtu](https://hr.izzi.digital/DOS/104/362.html#block-26074)  **Objekt** [Vrijeme je za kviz](https://hr.izzi.digital/DOS/104/362.html#block-26464) | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje; A.1.3. – Povezuje glasove i slova u slogove i cjelovitu riječ; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – B.1.2. – Aktivno sluša, daje i prima povratne informacije i komunicira u skladu s komunikacijskim pravilima; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |

Prilog - memori

|  |  |  |  |  |
| --- | --- | --- | --- | --- |
| **1** | **2** | **3** | **4** | **5** |
| **6** | **7** | **8** | **9** | **10** |
| **11** | **12** | **13** | **14** | **15** |
| **16** | **17** | **18** | **19** | **20** |

