**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; PODATCI, STATISTIKA I VJEROJATNOST | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | Ponovimo brojeve do 5 | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ A. 1. 2 Uspoređuje prirodne brojeve do 20 i nulu.**  - određuje odnos među količinama riječima: više – manje – jednako  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Crtanje s razumijevanjem**  **Ishod aktivnosti:** učenik broji u skupu brojeva do 20; prebrojava članove skupa.  **Opis aktivnosti:**  Učenici crtaju prema učiteljičinim/učiteljevim uputama: Na livadi se nalazi 1 kuća. Ima 2 dimnjaka, dvoja vrata i četiri prozora. Ispred kuće je 1 puteljak. Na puteljku je 5 loptica. S jedne strane kuće su 4 cvijeta, a s druge strane 3 stabla. Iznad kuće je sunce.  Čega ima po jedan? Koliko ima dimnjaka i vrata? Čega ima tri? Koliko ima prozora? Čega ima najviše? Koliko točno?  **2. Zapjevajmo i razgibajmo se**  **Ishod aktivnosti: učenik** broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; čita i tumači podatke prikazane piktogramima i jednostavnim tablicama.  **Opis aktivnosti:**  Učenici rješavaju zadatke u radnoj bilježnici na str. 37. I 38. i preostale digitalne sadržaje vezane uz broj 5. Učiteljica/učitelj i učenici pjevaju pjesmu *Mi smo djeca vesela*. Učiteljica/učitelj objašnjava na koji način će se  izvoditi pjesma. U dijelu pjesme gdje jedan pokazuje što ostali trebaju činiti, učenici se izmjenjuju pokazujući  različite pokrete tijelom ponavljajući ih određeni broj puta. Nakon toga ostali ponavljaju za njima pazeći da po-  nove pokret onoliko puta koliko je zadano. S pokazivanjem pokreta započinje učiteljica/učitelj.  **3. Stvaramo skupove**  **Ishod aktivnosti:** učenik broji u skupu brojeva do 20; povezuje količinu i broj.  **Opis aktivnosti:**  Učiteljica/učitelj štapićima svira brojeve od 1 do 5. Učenici dižu u zrak onoliko prstiju koliko puta učiteljica/učitelj lupi štapićem. Nakon toga nekoliko učenika štapićima svira brojeve od 1 do 5, a ostali učenici plješću onoliko puta koliko puta je učenik lupio štapićem. | Mogu se provesti preostale aktivnosti i riješiti digitalni zadatci iz nastavnih jedinica [**Broj 1**](https://hr.izzi.digital/DOS/104/347.html), [**Broj 2**](https://hr.izzi.digital/DOS/104/348.html), [**Broj 3**](https://hr.izzi.digital/DOS/104/351.html)**,** [**Broj 4**](https://hr.izzi.digital/DOS/104/352.html)i [**Broj 5**](https://hr.izzi.digital/DOS/104/353.html).  **Objekt** [Šareni bomboni](https://hr.izzi.digital/DOS/104/353.html#block-3713) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  PID OŠ – B. 1. 3 - Prepoznaje, razlikuje i primjenjuje odnose: gore - dolje, naprijed - natrag, ispred - iza, lijevo - desno, unutar - izvan, ispod – iznad.  OŠ GK – B. 1. 2 - Pjeva/izvodi pjesme i brojalice te pritom uvažava glazbeno-izražajne sastavnice; B. 1 . 4 - Stvara/improvizira melodijske i ritamske cjeline pjevanjem, pokretom, pljeskanjem, lupkanjem, koračanjem i/ili udaraljkama.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |