**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | MJERENJE; PODATCI, STATISTIKA I VJEROJATNOST | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | VEĆI – MANJI, obrada | | |
| **ISHODI:** | **MAT OŠ D. 1. 1 Učenik analizira i uspoređuje objekte iz okoline prema mjerivom svojstvu.**  - prepoznaje odnose među predmetima: dulji – kraći – jednako dug, veći – manji – jednak  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - čita i tumači podatke prikazane piktogramima i jednostavnim tablicama | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Kutije male, predmeti veliki**  **Ishod aktivnosti**: učenik prepoznaje odnose među predmetima: veći – manji.  **Opis aktivnosti:**  Učiteljica/učitelj donosi male kutije i predmete veće od kutija (npr. knjiga, pernica, kišobran…) te poziva nekoliko učenika da pokušaju staviti predmete u kutije. Potiče komunikacijsku situaciju: U čemu je problem? Što biste napravili da morate ove stvari poslati nekome u drugi grad, a ne stanu u kutije?  **2. Koliko je veliko sve što me okružuje**  **Ishod aktivnosti:** učenik prepoznaje odnose među predmetima: veći – manji.  **Opis aktivnosti:**  Učenici promatraju ilustracije u udžbeniku (keksi, šalice) te uočavaju što je veće, a što manje. Nabrajaju što je veće od automobila, što je manje od ježa.  Učiteljica/učitelj proziva učenika koji pokazuje i imenuje određeni predmet, a učenik koji sjedi s njim pokazu- je drugi predmet te govori je li taj predmet veći ili manji od prijateljevog predmeta. Nekoliko učenika na taj način uspoređuje predmete po veličini. Promatrajući ilustracije knjiga u udžbeniku učenici su, nakon postavljenih učiteljičinih/učiteljevih pitanja, po- taknuti na razmišljanje: Koja je knjiga veća? Koja je knjiga manja? Kakve su ove dvije knjige?  Učenici pronalaze jednako velike predmete u učionici.  **3. Tko ili što je više ili niže, a što je dulje ili kraće.**  **Ishod aktivnosti:** učenik prepoznaje odnose među predmetima: dulji – kraći – jednako dug, veći – manji – jednak.  **Opis aktivnosti:**  Učenici promatraju ilustraciju u udžbeniku (str.9.) te pričaju i opisuju što uočavaju na slici.  Učenici usmeno odgovaraju na učiteljičina/učiteljeva poticajna pitanja vezana uz ilustraciju: Gdje se nalaze djeca? Kakva je škola ispred koje se nalaze? Kakve su zgrade iza škole? Koja je zgrada viša? Koje su zgrade jednako visoke? Jesu li obje vijače koje vrte djeca jednake dužine? Koja je vijača duža, a koja kraća? Tko vrti kraću vijaču? Jesu li djevojčice koje vrte kraću vijaču jednako visoke? Koja djevojčica je niža? Kakvu boju kose ima viša djevojčica? Koje su djevojčice na slici jednako visoke? Imaju li djeca u krugu jednako velike lopte? Koje lopte su jednako velike? Koja lopta je manja?  **4. Igrajmo se i tablice stvarajmo**  **Ishod aktivnosti:** učenik prepoznaje odnose među predmetima: dulji – kraći – jednako dug, veći – manji – jednak; čita i tumači podatke prikazane piktogramima i jednostavnim tablicama.  **Opis aktivnosti:**  Igrom u paru prema ilustraciji u udžbeniku (str.9.) jedan učenik izgovara dulju, a njegov par kraću riječ. Nakon kratke igre u paru učiteljica/učitelj zajedno s učenicima na ploči stvara tablični prikaz duljih i kraćih  riječi. Učenici zaključuju ima li više duljih ili kraćih riječi. | [**Veće-manje**](https://hr.izzi.digital/DOS/104/341.html)  **Objekt** [Tko to na četiri noge hoda?](https://hr.izzi.digital/DOS/104/341.html#block-3701)  **Objekt** [Kada mali postanu veliki](https://hr.izzi.digital/DOS/104/341.html#block-3686)  **Objekt** [Što je veće, a što manje?](https://hr.izzi.digital/DOS/104/341.html#block-9008)  **Objekt** [Tko je kome par](https://hr.izzi.digital/DOS/104/341.html#block-3698) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  PID OŠ – B. 1. 3 - prepoznaje, razlikuje i primjenjuje odnose: gore - dolje, naprijed - natrag, ispred - iza, lijevo - desno, unutar - izvan, ispod – iznad.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavlja- nje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatraži- ti i ponuditi pomoć. |