**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; PODATCI, STATISTIKA I VJEROJATNOST | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | ZBRAJANJE I ODUZIMANJE DO 8, obrada | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ A. 1. 2 Uspoređuje prirodne brojeve do 20 i nulu.**  - određuje odnos među brojevima riječima: *veći – manji - jednak*  - uspoređuje brojeve matematičkim znakovima >, < i =  **MAT OŠ A. 1. 4 Zbraja i oduzima u skupu brojeva do 20.**  - zbraja i oduzima brojeve do 20  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Voćna salata**  **Ishod aktivnosti:** broji u skupu brojeva do 20; prebrojava članove skupa; zbraja i oduzima brojeve do 20.  **Opis aktivnosti:**  Učiteljica/učitelj potiče komunikacijsku situaciju: Volite li jesti salatu? Kakve ste sve vrste salata jeli? Što više  volite jesti, voćnu salatu ili salatu od povrća? Jesu li salate zdrave? Zašto? Poslušajte i nacrtajte što bih ja voljela pojesti u voćnoj salati. Učenici crtaju prema učiteljičinim/učiteljevim uputama: Nacrtaj 5 jagoda, 1 bananu i 2 naranče. Izbroji koliko je voća ukupno u voćnoj salati. Kojom računskom radnjom ćemo to izračunati? Učiteljica/učitelj zapisuje na ploču račun: 5 + 1 + 2 = 8.  **2. Zbrajamo i oduzimamo**  **Ishod aktivnosti:** broji u skupu brojeva do 20; prikazuje brojeve do 20 na različite načine; zbraja i oduzima  brojeve do 20.  **Opis aktivnosti:**  Učiteljica/učitelj postavlja komunikacijsku situaciju: Koje dvije vrste voća biste još mogli staviti u voćnu salatu? Od tih dviju vrsta voća mora ukupno biti 8 komada voća. Što predlažete, koliko ćemo npr. jabuka, a koliko krušaka staviti u voćnu salatu? Učiteljica/učitelj crta na ploču prijedlog učenika, npr. 2 jabuke i 6 krušaka. Kako  ćemo izračunati koliko je ukupno jabuka i krušaka? Na ploču zapisuje 2 + 6 = 8. Jedan učenik prikazuje taj račun na brojevnoj crti.  Učenici predlažu još računa gdje je zbroj 8, a učiteljica/učitelj zapisuje na ploču: 1 + 7 = 8, 3 + 5 = 8, 4 + 4 = 8.  Učenici u paru pišu različite računske radnje oduzimanja od broja 8. Kada svi napišu, učiteljica/učitelj ih zapisuje na ploču.  **3. Formiramo kolone**  **Ishod aktivnosti:** zbraja i oduzima brojeve do 20.  **Opis aktivnosti:**  Učiteljica/učitelj u nekoliko kolona posloži učenika koliko želi. Prvom učeniku daje papir s brojem koliko ukupno učenika mora biti u koloni (ako je moguće 8). Ostali učenici moraju samostalno stati u kolone tako da u  svakoj koloni bude zadani broj učenika. Igra se može ponoviti nekoliko puta s različitim zbrojem.  **4. Razmišljamo i rješavamo**  **Ishod aktivnosti:** broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; prebrojava članove skupa; određuje odnos među brojevima riječima: veći – manji – jednak; uspoređuje brojeve matematičkim znakovima >, < i =.  **Opis aktivnosti:**  Učenici rješavaju zadatke u udžbeniku na str. 19. i 20. | [Broj 8 – zbrajanje i oduzimanje do 8](https://hr.izzi.digital/DOS/104/370.html)  **Objekt** [Od najvećeg do najmanjeg](https://hr.izzi.digital/DOS/104/370.html#block-27831)  **Objekt** [Važi do ravnoteže](https://hr.izzi.digital/DOS/104/370.html#block-27756)  **Objekt** [Čudovišni dijagram](https://hr.izzi.digital/DOS/104/370.html#block-27761)  **Objekt** [Vrijeme je za kviz](https://hr.izzi.digital/DOS/104/370.html#block-27835) | OŠ HJ – A. 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 5 - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OŠ TZK – A. 1. 1. Izvodi prirodne načine gibanja.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 3. – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  ZDR – A. 1. 2 – Razlikuje osnove pravilne od nepravilne prehrane. |