**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | OBLIK I PROSTOR | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | KVADRAT I PRAVOKUTNIK, obrada | | |
| **ISHODI:** | **MAT OŠ C. 1. 2 Izdvaja i imenuje geometrijska tijela i likove i povezuje ih s oblicima objekata u okruženju.**  - imenuje i opisuje kvadrat i pravokutnik  - imenuje i opisuje kocku i kvadar  - imenuje ravne i zakrivljene plohe  - ravne plohe geometrijskih tijela imenuje kao geometrijske likove: kvadrat i pravokutnik | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Promotri predmete i njihove plohe**  **Ishod aktivnosti:** imenuje i opisuje kvadrat i pravokutnik; imenuje i opisuje kocku i kvadar.  **Opis aktivnosti:**  Učenici promatraju ilustraciju u udžbeniku na str. 82. Učiteljica/učitelj potiče komunikacijsku situaciju: Što rade radnici u dnevnoj sobi? Koje predmete premještaju? Oblik kojega tijela ima ormar kojeg premještaju? Primjećujete li gdje je stajao ormar? Po čemu? Kakav je oblik ostao na tepihu? Oblik kojega tijela ima slika koju je skinuo radnik? Primjećujete li gdje je stajala slika? Zašto? Kakav je trag odnosno oblik ostao iza slike? Što primjećujete ispod stolca? Kakav oblik ima sjena ispod stolca?  **2. Upoznajmo kvadrat i pravokutnik**  **Ishod aktivnosti:** imenuje i opisuje kvadrat i pravokutnik; imenuje i opisuje kocku i kvadar; imenuje ravne i zakrivljene plohe; ravne plohe geometrijskih tijela imenuje kao geometrijske likove: kvadrat i pravokutnik.  **Opis aktivnosti:**  Učiteljica/učitelj dijeli učenike u skupine. Svaka skupina dobiva modele kocke i kvadra. Sve plohe kocke i kvadra su označene različitim brojem točkica (kao što su označene igraće kockice) kako bi znali koje su plohe ocrtali. Zadatak učenika je ocrtati sve plohe kocke na jedan papir i kvadra na drugi papir. Nakon toga učiteljica/učitelj potiče komunikacijsku situaciju: Kada ste ocrtavali plohe kocke jeste li dobili jednake oblike? Oblici koji ste dobili su kvadrati. Oni su plohe kocke. Koliko kvadrata ste nacrtali? Zašto šest? Kakve su plohe kocke? Učenici pokazuju kvadrate, odnosno plohe oblika kvadrata koje uočavaju oko sebe.  Kada ste ocrtavali plohe kvadra, jeste li dobili jednake oblike? Oblici koje ste dobili su pravokutnici, oni su plohe kvadra. Koliko pravokutnika ste nacrtali? Zašto šest? Kakve su plohe kvadra? Učenici pokazuju pravokutnike odnosno plohe oblika pravokutnika u učionici.  Ako su kocka i kvadar geometrijska tijela, što mislite što su kvadrat i pravokutnik?  **3. Tražimo kvadrate i pravokutnike**  **Ishod aktivnosti:** imenuje i opisuje kvadrat i pravokutnik.  **Opis aktivnosti:**  Učenici su podijeljeni u skupine. Učiteljica/učitelj je izrezala/izrezao i pripremila/pripremio mnogo različitih geometrijskih likova te ih je stavila/stavio na stol svake skupine. Zadatak je učenika pronaći kvadrate i pravokutnike te ih međusobno pravedno podijeliti tako da svaki učenik dobije jednak broj kvadrata i pravokutnika. Učenici mogu dobiti 2 ili više pravokutnika i kvadrata. Kada međusobno podijele kvadrate i pravokutnike, zalijepe ih u bilježnice, kvadrate oboje crvenom, a pravokutnike plavom bojom.  **4. Oblikujemo pravokutnik i kvadrat**  **Ishod aktivnosti:** imenuje i opisuje kvadrat i pravokutnik.  **Opis aktivnosti:**  Učenici stanu u krug. Učiteljica/učitelj izgovara naizmjence „kvadrat“ i „pravokutnik“, a učenici se moraju iz oblika kruga složiti u oblik kvadrata ili pravokutnika. | [**Kvadrat**](https://hr.izzi.digital/DOS/104/389.html) i [**Pravokutnik**](https://hr.izzi.digital/DOS/104/396.html#block-22886)  **Objekt** [O kvadratu](https://hr.izzi.digital/DOS/104/389.html#block-23420)  **Objekt** [O pravokutniku](https://hr.izzi.digital/DOS/104/396.html#block-22886)  **Objekt** [Pločice u kupaonici](https://hr.izzi.digital/DOS/104/396.html" \l "block-23134)  **Objekt** [Klikni na kvadrate](https://hr.izzi.digital/DOS/104/389.html" \l "block-21947) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  OŠ TZK – A. 1. 2. Provodi jednostavne motoričke igre.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.; C. 1. 3 – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |

Prilog