**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNCIJE | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | ZAMJENA MJESTA PRIBROJNIKA, obrada | | |
| **ISHODI:** | **MAT OŠ A. 1. 4. i B. 1. 1. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom - imenuje članove u računskim operacijama - primjenjuje svojstva komutativnosti i asocijativnosti te vezu zbrajanja i oduzimanja - određuje nepoznati broj u jednakosti  **MAT OŠ A. 1. 1. Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Nacrtane proljetnice**  **Ishod aktivnosti:** povezuje količinu i broj; broji u skupu brojeva do 20; čita i zapisuje brojeve do 20 i nulu brojkama i riječima; imenuje članove u računskim operacijama.  **Opis aktivnosti:**  Učenici promatraju ilustraciju u udžbeniku na str. 38. Učiteljica/učitelj pitanjima usmjerava razgovor: Što su učenici crtali na ploči? Koliko dana su crtali? Što su proljetnice? Koje proljetnice poznajete? Koje proljetnice su nacrtali učenici? Koliko je ukupno proljetnica na jučerašnjoj, a koliko na današnjoj slici? Koliko je ljubičica na jučerašnjoj slici, a koliko na današnjoj? Koliko je jaglaca na jučerašnjoj, a koliko na današnjoj slici? Postoji li razlika između jučerašnje i današnje slike? Kako se moramo ponašati prema proljetnicama? Zašto ih ne smijemo brati?  **2. Zamijenimo mjesta pribrojnicima**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama; određuje nepoznati broj u jednakosti; primjenjuje svojstvo komutativnosti; računske operacije zapisuje matematičkim zapisom.  **Opis aktivnosti:**  Učiteljica/učitelj potiče komunikacijsku situaciju: Kako biste jučerašnji crtež proljetnica zapisali u obliku računa? Kako biste današnji crtež proljetnica zapisali u obliku računa? Zapisuje račune na ploču. Što primjećujete? U čemu je razlika? Što je ostalo isto? Što se događa sa zbrojem ako pribrojnici zamijene mjesta?  **3. Smišljamo račune**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama; određuje nepoznati broj u jednakosti; računske operacije zapisuje matematičkim zapisom.  **Opis aktivnosti:**  Svaki učenik zapisuje dogovoreni broj računa i zatim daje zadatke prijatelju u klupi koji ih rješava te zamjenjuje mjesta pribrojnicima. Što primjećujete da se dogodilo sa zbrojem kada ste promijenili mjesta pribrojnicima?  **4. Računajmo u skupini**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama, određuje nepoznati broj u jednakosti; računske operacije zapisuje matematičkim zapisom.  **Opis aktivnosti:**  Učenici su podijeljeni u skupine. Dobivaju onoliko zadataka koliko je učenika u skupini. Svaki učenik mora zapisati zadatak tako da zamijeni mjesta pribrojnicima i zatim ga izračuna. Nakon toga prosljeđuje papir sljedećem učeniku u svojoj skupini. Pobjednik je skupina koja prva točno riješi zadatke. | Mogu se provesti preostale aktivnosti i riješiti digitalni zadatci iz nastavnih jedinica [Pribrojnici i zbroj](https://hr.izzi.digital/DOS/104/373.html). | OŠ HJ – A. 1. 1. - Učenik razgovara i govori u skladu s jezičnim razvojem izražavajući svoje potrebe, misli i osjećaje. A. 1. 7. - Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju; A. 1. 5. - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  PID OŠ - B. 1. 1. - Učenik uspoređuje promjene u prirodi i opisuje važnost brige za prirodu i osobno zdravlje.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. - Ponaša se u skladu s pravilima skupine. Prepoznaje pravedno i pošteno ponašanje.; C. 1. 3. – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |